Indonezija dobija „elektro-taksi“, prva u regiji - Auto Republika\nNajveća indonežanska taksi kompanija Blue Bird Group Holding je u svoju gamu vozila dodala automobile američkog i kineskog proizvođača Tesla i BYD, postajući tako prvi taksi operater u regiji jugoistočne Azije koji svojim klijentima nudi usluge prevoza vozilima sa nultom emisijom.\nPočev od maja, korisnici usluga kompanije Blue Bird na teritoriji Džakarte, će na raspolaganju imati pet primeraka premijum električnog krosovera Tesla Model X, kao i 25 jedinica SUV-a BYD e6, objavili su nadležni iz sedišta navedenog taksi operatera.\nStanice za dopunu elektromobila su instalirane u sedištu Blue Birda, koji upravlja flotom od oko 30.000 taksi vozila. Za nabavku elektro-pojačanja svoje flote, kompanija je izdvojila iznos od 2,83 miliona američkih dolara a najavljuje stabilan rast učešća vozila koja pokreće elektromotor u svom voznom parku.\nProfit kompanije Blue Bird je opao pod pritiskom konkurencije. Naime, novoosnovane firme za pružanje usluga deljenog prevoza automobilom, lokalna Go-Jek i singapurska Grab, su ojačale svoje poslovanje, a Blue Bird gaji nadu da će uvođenjem elektromobila u svoju flotu, uspeti da privuče veći broj ekološki osvešćenih kupaca.\nIndonežanska vlada namerava da uskoro predstavi set poreskih olakšica, kao i da obrazloži koje još mere planira da sprovede kako bi podstakla korišćenje električnih i hibridnih vozila. Indonezija ima u planu da do 2025. godine, elektrifikovana vozila čine petinu ukupne realizacije novih putničkih automobila.\nU ovom trenutku, benzinski i dizel automobili predstavljaju praktično kompletnu flotu lokalnih vozila, a saobraćajne gužve, kao i nivo zagađanje vazduha bivaju izvor sve većih problema. Situacija se samo pogoršava, iz godine u godinu.\ntags: Blue Bird BYD indonezija taxi taksi tesla\nprevious Bosch ulazi u proizvodnju osnovne komponente za FCEV vozila\nnext Volkswagen: Naše baterije za električna vozila imaju vek trajanja isto koliko i automobili


NARODNA SKUPŠTINA RS: Srpska ne prihvata jednostranu odluku o obradi rezultata popisa stanovništva\nNarodna skupština Republike Srpske ne prihvata ne prihvata nezakonitu i štetnu odluku o Jedinstvenom programu obrade podataka popisa stanovništva, domaćinstava i stanova u BiH, koju je donio direktor Agencije za statistiku BiH Velimir Jukić. Organi i institucije Republike Srpske neće ni priznati, ni objaviti rezultate popisa čiji sadržaj smatraju spornim i neće proizvoditi nikakva pravna dejstva.\nOvo je jednoglasno odlučeno na 17. posebnoj sjednici Narodne skupštine Republike Srpske, održnoj 21. juna 2016. godine, sazvanoj povodom jednostrane odluke direktora Agencije za statistiku BiH o usvajanju jedinstvenog programa obrade podataka popisa stanovništva, domaćinstava i stanova u BiH 2013. godine. Za zaključke, koji su usvojeni tim povodom, glasalo je 70 narodnih poslanika, odnosno svi oni koji su u vrijeme glasanja bili u skupštinskoj sali.\nZaključke su predložili poslanički klubovi svih političkih partija sa sjedištem u Republici Srpskoj.\n1. Narodna skupština Republike Srpske obavezuje Vladu Republike Srpske i druge organe i institucije u Republici Srpskoj, kao i predstavnike iz Republike Srpske u zajedničkim organima i institucijama BiH da aktivno koriste sva pravna, politička i druga legalna sredstva da bi se nezakoniti Jedinstveni program obrade podataka popisa stanovništva, domaćinstava i stanova u BiH 2013. godine, stavio van snage, a kojeg je donio direktor Agencije za statistiku BiH.\n2. Narodna skupština Republike Srpske ne prihvata nezakonitu i štetnu po interese Republike Srpske odluku o Jedinstvenom programu obrade podataka popisa stanovništva, domaćinstava i stanova u BiH u 2013. godini.\n3. Do postizanja saglasnosti o Jedinstvenom programu obrade podataka popisa stanovništva, domaćinstva i stanova u BiH 2013. godine organi i institucije Republike Srpske neće ni priznati, ni objaviti rezultate popisa čiji sadržaj smatraju spornim i oni za Republiku Srpsku neće proizvoditi nikakva pravna dejstva.\n4. Ukoliko direktor Agencije za statistiku BiH do 25.6.2016. godine ne povuče nezakonitu odluku o Jedinstvenom programu obrade podataka popisa stanovništva, domaćinstava i stanova u BiH 2013. godine, Narodna skupština Republike Srpske obavezuje Vladu Republike Srpske i Republički Zavod za statistiku Republike Srpske da povuče svoje predstavnike iz centralnog popisnog biroa, te zahtijeva da se iz Centralnog popisnog biroa povuku i preostala dva člana iz reda srpskog naroda.\n5. Narodna skupština Republike Srpske zadužuje Vladu Republike Srpske da predloži Zakon o popisu stanovništva, domaćinstava i stanova Republike Srpske, kako bi Republički Zavod za statistiku Republike Srpske mogao objaviti rezultate popisa u Republici Srpskoj.\nIzvor: Press služba Skupštine Srpske, 21.06.2016.


Dva velika udarca za Zvezdu... Evo ko bi mogao početi derbi - Crvena zvezda info\nFudbal / 3627 pregleda\nOstalo / 2709 pregleda\nKorona i povreda Gavrića kreiraju novu postavu za derbi\nFudbaleri Crvene zvezde igraće večiti derbi protiv Partizana bez važnih igrača - koronavirus je iz tima udaljio Gelora Kangu i Mirka Ivanića. To će zadati nove probleme Dejanu Stankoviću u sastavljanju ekipe.\nOvome treba dodati i povredu Željka Gavrića, a zbog pravila U21, u kombinaciji za nastup su Strahinja Eraković, Njegoš Petrović i Veljko Nikolić.\nPodsećanja radi, FSS je uveo pravilo da u startnoj postavi moraju da počnu utakmicu dvojica igrača rođenih posle 1. januara 1999. godine, ali s time da igrač mora da odigra celo poluvreme.\n- Ukoliko se za vreme prvog poluvremena utakmice vrši zamena domaćeg igrača uzrasta do 21 godine, a nakon njegovog izlaska iz igre u toj ekipi ne ostane obavezan broj domaćih igrača uzrasta do 21 godinu, umesto njega u igru može ući samo domaći igrač uzrasta do 21 godine - navodi se u pravilniku, pa klub mora imati ovakve opcije i na klupi za svaki slučaj.\nOčekuje se da meč počnu Borjan, Gajić, Rodić, Milunović/Pankov i Degenek, Seku Sanogo i Njegoš Petrović kao defanzivna vezna podrška, dok bi najofanzivniji deo postave činili Veljko Nikolić, El Fardu Ben, Aleksandar Katai i Dijego Falćineli.\nTeško je očekivati da Stanković preuzme rizik sa Erakovićem kao starterom, realnije je da Njegoš Petrović i Veljko Nikolić popune U21 pravilo, koje je Partizanu do sada najveći problem stvaralo, pa je golman Popović dobio prednost u odnosu na iskusnog Vladimira Stojkovića.\nMalu dilemu može predstavljati i bekovska pozicija jer se Milan Gajić u prethodnom periodu nametnuo i mogao bi da dobije prednost u odnosu na Marka Gobeljića.\nPankov bi mogao da dobije prednost u odnosu na Milunovića jer ovaj put nema visinskog pariranja Sadiku, ofanzivu rivala će činiti niži i pokretljiviji igrači poput Sume i Markovića.\nPodsećanja radi, Stanković je najvažniju prethodnu utakmicu protiv Ararata igrao sa postavom Borjan, Gajić, Pankov, Degenek, Rodić, Nikolić, Ivanić, Kanga, Ben, Katai i Falćineli.\nTada Sanogo nije igrao zbog kartona, ovaj put su Ivanić i Kanga van stroja, a rezervne U21 opcije mogu da budu Eraković i Andrija Radulović, koji do sada nije dobio ozbiljniju šansu da iskaže sav potencijal.


Bugarska: Sud zabranio Bulgartransgazu da potpiše ugovor sa ruskim kandidatom za Turski tok, izvesno je da će projekat kasniti - Environment Energy Mining Watch Balkans\nOdluka bez presedana Bulgartransgaza da zameni izvođača radova u nastavku gasovoda Turski tok preko bugarske teritorije, mogla bi da probije budžet projekta za 3 milijarde leva (1,53 milijarde evra).\nRazlog za to je odluka Vrhovnog upravnog suda od 11. jula, koja sprečava državnu kompaniju da potpiše ugovor sa ruskim konzorcijumom TMK grupe „Gasni razvoj i proširenje u Bugarskoj“.\nKomisija za zaštitu konkurencije je 28. juna već definisala zamenu investitora kao nezakonitu, i prema tome, ugovor bi trebao biti potpisan sa arapskim konzorcijumom Arkad.\nMeđutim, na ovu odluku Komisije za konkurenciju može se uložiti žalba Vrhovnom upravnom sudu. Žalba je i podneta, ali ne od strane Bulgartransgaza, već od strane konzorcijuma „Gasni razvoj i proširenje u Bugarskoj“.\nNakon što je eliminisani pobednik tendera, Arkad, podneo tužbu Komisiji za konkurenciju na skandaloznu odluku Bulgartransgaza, izvršni direktor državnog operatora za prenos gasa Vladimir Malinov zatražio je od regulatora dozvolu da sklopi ugovor s drugim učesnikom pre okončanja postupka. Njegov argument je bio „posebno važan državni i javni interes“ vezan za projekat, čije bi odlaganje moglo uzrokovati „značajnu i teško popravljivu štetu“.\nMeđutim, Komisija za konkurenciju smatra da su argumenti državnog gasnog operatera neosnovani, budući da izgradnja predmetne infrastrukture nije povezana sa očuvanjem života i zdravlja građana, i da u zemlji trenutno postoji funkcionalna mreža za prenos gasa koja pokriva potrebe.\nBulgartransgaz je preuzeo obavezu prema Gazpromu da će od početka 2020. godine obezbediti tehničke mogućnosti za prenos određenih količina prirodnog gasa iz Turske u Srbiju. Ako se to ne dogodi, doći će do značajnih negativnih posledica za državnu kompaniju.\nU isto vreme, najkraći rok za izgradnju minimalnih delova gasovoda iznosi 250 dana. To zapravo znači da čak i ako izgradnja počne ovog meseca, Bulgartransgaz neće moći da ispoštuje ugovor s Gazpromom.


ŠOKANTNA SAZNANJA AVDE AVDIĆA: Njemačka u saradnji s Rusijom ruši Inzka, kojeg smatraju bliskim administraciji Joea Bidena i priprema imenovanje novog visokog predstavnika\nNjemački kandidat za visokog predstavnika Christian Schimdt odlikovan je hrvatskim ordenom “Red Ante Starčevića”. O inicijativi Berlina njemačka ambasadorica bi ove sedmice trebala “upoznati” članove Predsjedništva BiH. Rusija podržava Njemačku, jer Inzka smatraju čovjekom Joea Bidena.\nNjemačke vlasti pokreću inicijativu za “razrješenje” aktualnog visokog predstavnika za BiH Valentina Inzka te da nakon toga na njegovo mjesto postave njemačkog diplomatu Christiana Schmidta, saznaje portal “Istraga” iz više međunarodnih i domaćih izvora.\nPrema informacijama “Istrage”, njemačka ambasadorica u BiH Margret Uebber ove bi sedmice trebala imati odvojene sastanke sa dvojicom članova Predsjedništva BiH Šefikom Džaferovićem i Željkom Komšićem tokom kojih bi ih trebala upoznati o namjerama Berlina.\nSagovornici “Istrage” tvrde da je Schmidtova bliskost sa HDZ-om bila presudna da njemački zvaničnici njega odaberu kao potencijalnog kandidata za novog Visokog predstavnika u BiH. Osim toga, ni Ruska Federacija ne bi imala ništa protiv tog imenovanja jer smatraju da je Valentin Inzko blizak administraciji novoizabranog američkog predsjednika Joea Bidena. O “slabljenju” ili ukidanju OHR-a bilo je govora i tokom nedavne posjete ruskog ministra vanjskih poslova Sergeja Lavrova. On se tada sastao sa liderom HDZ-a BiH Draganom Čovićem i srpskim članom Predsjedništva BiH Miloradom Dodikom. Na konferenciji za medije nakon sastanka sa Dodikom Lavrov je kazao da treba ukinuti OHR.\nKOBNA PUTOVANJA U JUŽNU AMERIKU: Britanski ministar zdravstva - "Otkrili smo još jedan NOVI SOJ KORONAVIRUSA"\nDramatično upozorenje New York Timesa: Radikalni desničar koji je doveo Trumpa na vlast ima novi cilj – BiH!\nCRNA GORA NA NOGAMA: Sveštenik Jovan i njegov sin Krsto otkopavali grobove, a nakon saslušanja…\nU Sarajevo stigle vakcine iz Turske, donaciju dočekali…


Abarth - Godina uspeha i važnih trijumfa\nPrethodna godina je bila puna zadovoljstva za brend Abarth, koji je zabeležio važne sportske trijumfe na relijima i na stazama, kao i komercijalne uspehe sa svojim poslednjim specijalnim serijama\n-Ponosno slavimo pobedu na FIA R-GT kupu već treću godinu za redom sa reli modelom Abarth 124, koji je u suštini Gran Turismo svetskih šampionata, i koga je vozio Andrea Mabelin iz Italije. Ovaj italijanski vozač je takođe osvojio Abarth reli kup 2020. Nakon što je osvojio tri šampionata za redom, 124 je ostao pobednik u R-GT klasi, sa više od 100 pobeda. Hteo bih da čestitam Gabrijelu Miniju, mladom nacionalnom talentu, nadi međunarodnog moto-sporta i prvom Italijanu koji je osvojio F4 šampionat u ovoj zemlji, kao i Džoniju Edgaru, pobedniku nemačkog F4 šampionata - Luka Napolitano, direktor brendova Fiat, Lancia i Abarth za EMEA region.\n-Promocija mladih talenata, zamislite, čak 7 od top 10 vozača na F4 listi su prvenci, uključujući i Minija, i promocija moto-sporta čine deo istorije brenda Abarth. Konkretno, trkanje je uvek bilo najbolje i najteže mesto za dokazivanje, u kome se motori i tehnološka rešenja oprobaju u ekstremnim uslovima, kako bi se povećale performanse i pouzdanost kako na trkama tako i za modele u masovnoj proizvodnji, koju omogućava prenos tehnologije.\nDve nove specijalne serije\nUzevši ove uspehe kao početnu tačku, brend „Škorpion“ je sada spreman da prihvati nove izazove i u svetu moto-sporta i na međunarodnom tržištu tako što nastavlja da osvežava svoju ponudu u 2021. - nove boje, novi ukrasni elementi i novi detalji koji će naglasiti dvostruki duh brenda, stil i performanse. Nova gama će uskoro biti otkrivena, i biće dostupna od februara. Abarth će takođe učvrstiti svoju posvećenost trkanju učešćem na Formula 4 šampionatima, sa ciljem da izveze ovaj pobednički format u najinteresantnije strane šampionate, kako iz sportske tako i iz takmičarske perspektive. Saradnja sa privatnim reli timovima će se takođe nastaviti kao deo Abarth Customer Sport projekta, sa tehničkom i tehnološkom podrškom u pit-stopu.\nDve specijalne serije\nAdrenalinom ispunjena serija Abarth 595 Monster Energy Yamaha predstavlja savršen izraz zajedničkih vrednosti brenda „Škorpion“ i brenda Yamaha, koje su zasnovane na performansama, trkama, tehnologiji i zabavi. Proizveden je u ograničenom izdanju od 2000 jedinica, i ovaj novi model inspirisan je izgledom i enterijerom modela YZR-M1 Monster Energy Yamaha MotoGP 2020, sa „Monster kandžom“ dodatom na haubu, kao omaž novom partnerstvu sa poznatim brendom energetskih pića.\nPartnerstvo sa Yamahom traje od 2015. godine, i sa predstavljanjem ove nove specijalne serije, ta veza je ojačana, a zasnovana je na sposobnosti da se prevaziđu sportske i trkačke prepreke „izlaskom na ulice“ sa mnogim specijalnim serijama punih adrenalina, Abarth 595 Yamaha Factory Racing Edition (2015.), dvosedišnim Abarth 695 biposto Yamaha Factory Racing Edition (2015.), i konačno, Limited Edition Abarth 695 XSR Yamaha (2017.).\nČist adrenalin i u F4 šampionatima „powered by Abarth“ u Nemačkoj i Italiji, čiji su rasporedi isprepletani i unakrsni, gde su jednosedišni modeli sa Abarth motorima imali 18 različitih pobednika i 23 vozača koji su se popeli na podijum. Ali na kraju šampionata, imali su samo jednog pobednika. U italiji, po prvi put u 7 izdanja, pobednik je bio Italijan, 15-godišnji Gabrijel Mini, koji je nanizao 4 pobede i 15 plasmana koji nose poene, pobedio je u seriji nedelju dana unapred.\nEmocije su bile podjednako jake kada je na nemačkom F4 šampionatu pobedu odneo 16-godišnji Britanac Džoni Edgar. Tokom sezone, imao je 6 pobeda i 13 plasmana, osvojivši titulu u poslednjoj trci nakon tesne trke sa Amerikancem Džekom Krofordom i Fincem Elijasom Sepanenom, druga dva konkurenta. Zajedničkanit koja spaja dva šampionata je 1,4-litarski Abarth T-Jet motor sa 160 KS, što je dokazalo njegove performanse i pouzdanost.\nFormula 4 je osnovana 2014. godine na osnovu ideje predsednika FIA Žana Tota i odabrala je Abarth kao tehničkog partnera koji će obezbediti motore. Zahvaljujući izvanrednom odnosu težine i snage, moćan i pouzdani 1,4-litarski Abarth Turbo motor sa 160 KS postavljen na Tatuus jednosedišni model garantuje visoke performanse (maksimalnu brzinu od 240 km/h, ubrzanje od 0 do 100 km/h za oko 5 sekundi). Njegova pouzdanost takođe znači da se sezonski troškovi za timove i vozače mogu kontrolisati. Zato ispunjava FIA uslove za obuku za vozače Formula klase budućnosti, i to je održivo zbog nižeg troška po sezoni, u skladu sa vrednostima FIA i Abarth-a u pogledu razvoja mladih talenata.\nOd 2014. godine, više od 350 vozača došlo je na staze kako bi dokazali svoje veštine. U nekim slučajevima, dostigli su vrhunac svoje stručnosti, na primer u slučaju Lensa Strola, prvog pobednika italijanskog F4 šampionata „powered by Abarth“ 2014. godine, koji je sada vozač Formule 1. Nemac Mik Šumaher, sin bivšeg Ferrari vozača Mihaela, takođe se trkao u F4 2016. godine i osvojio je Formula 2 svetski šampionat prošle godine.\nPorodica Abarthisti fanova nastavlja da pruža tople dobrodošlice čak i prošle godine kada je događaj povodom Dana Abarth-a održan u virtuelnom obliku. Zaista, zajednica je omogućila brendu Abarth da obori Ginisov rekord. Ljubitelji brenda Abarth su se okupili na mreži na spektakularnom onlajn događaju, koji je postao najveće digitalno okupljanje na svetu zahvaljujući učešću svih njegovih fanova, koji su postavili 868 fotografija svojih Abarth automobila na posebnoj Facebook stranici, tokom jednog sata - to je bio rekord koji je oborio Abarth digitalni dan.


Poraz odbojkašica Železničara od Stare Pazove - GEM info\n28. oktobra 2019. Redakcija 0 Comments Lajkovac, odbojkašica Železničara, odbojkasice lajkovca, zeleznicar lajkovac\nFinalisti prošlosezonskog plej-ofa i sinoć su u Lajkovcu pokazali da su njihovi mečevi uvek uzbudljivi i neizvesni. Ovog puta Jedinstvo je imalo svoje veče, tako da je Želja zabeležio drugi poraz u prvenstvu rezultatom 1:3, po setovima 31:29, 20:25, 20:25 i 21:25. Najefikasnija u sastavu Želje bila je Nada Mitrović sa 21 poenom, Gajić je osvojila 12, Lukić 11, Gaćeša 9, Čanak 8.\nU svakom setu se vodila velika borba tako da je utakmica trajala oko dva sata. Gošće su već na početku pravile veliku prednost koju je bilo teško sustići, a pritom i prelomiti set. S druge strane, domaće igračice nisu uspevale da realizuju uigrane akcije, teško su poentirale.\nOstali rezultati četvrtog kola: Кlek – Ub 0:3, Crvena zvezda – Beograd 3:0, TENT – Partizan 3:0 i Vizura – Spartak 3:1. Na čelu tabele sa sve četiri pobede su TENT (11 bodova) i Jedinstvo (10), po dve pobede i sedam bodova imaju Železničar, Crvena zvezda i Ub, a sa dva trijumfa i šest bodova su Кlek i Vizura. Spartak i Beograd imaju po jednu pobedu i dva boda, dok je Partizan jedini tim sa sva četiri poraza, ali je uprkos tome upisao dva poena.\nU sledećem kolu, koje će se igrati 1. novembra, Želja igra u Beogradu protiv istoimenog domaćina, novajlije u Superligi. U ostalim mečevima sastaju se Ub-Vizura, Spartak-TENT, Jedinstvo-Кlek i Partizan-Crvena zvezda.\nShare the post "Poraz odbojkašica Železničara od Stare Pazove"\n← SNS Lazarevac obeležio stranačku slavu Svetu Petku\n„TELENOR BRZINOM DO ZVEZDA“ 01. novembra u SRC „Kolubara“ Lazarevac →


Teretni voz od 775 m saobraća u dve DP World luke - logistikaitransport.com\nTeretni voz od 775 m saobraća u dve DP World luke\nDP World u Ujedinjenom Kraljevstvu iskoristio je 2 dubinske luke u Sauthemptonu i Londonu, kako bi prvi mogli da pruže uslugu intermodalnog transporta koristeći teretni kontejnerski voz, dužine 775 m. Ovim činom, učvrstili su vodeće mesto među pametnim logističkim čvorištima u britanskom internacionalnom lancu snabdevanja.\nOvaj voz je najduži teretni voz u britanskoj železničkoj mreži – čak 250 m je duži od prvog sledećeg, a može da vuče između 12 i 14 kontejnera, čime značajno smanjuje troškove transporta robe od i do luke, a i pozitivno utiče na zaštitu životne sredine.\nVozovi – koji su dužine više od sedam fudbalskih terena – polaze sa teretnih železničkih terminala u Sauthemptonu i Londonu svakog radnog dana u nedelji do Mančestera, Birmingema i Lidsa, transportujući različitu robu. Obe luke su izuzetno dobro povezane železničkom mrežom, s tim što Sauthempton ima najveći udeo kontejnera u Velikoj Britaniji transportovanih vozom, sa više od 30%, a London ima za cilj da postigne približno istu zastupljenost.\nŽeleznički transport ka i iz ove dve luke „sklanja“ sa puteva u Velikoj Britaniji 300.000 kamiona svake godine, donoseći značajne ekološke benefite. Tri intermodalna voza od 775 metara svaki dan, kojima Freightliner trenutno vozi iz luke Sauthempton, zajedno uštede preko 6.5 miliona tonskih kilometara i 9.5 tona ugljen dioksida (CO2) godišnje, što dodatno doprinosi posvećenosti vlade da do 2050. godine anuliraju emisiju CO2.\n„Izuzetno smo ponosni na sposobnost upravljanja teretnim,kontejnerskim, vozom dugim 775 metara iz dubinskih luka DP World-a u Sauthemptonu i Londonu“, rekao je Edi Eston, izvršni direktor Freightliner-a i matične kompanije Genesee & Vioming u Velikoj Britaniji i Evropi. „Korišćenje kontejnerskih vozova od 775 metara ne samo da poboljšava produktivnost i efikasnost železničkog tereta, već ima i značajne ekološke benefite”.\nOsnovana prva Panevropska transportna kooperacija\nCMA brod sa pogonom na LNG uskoro u kontejnerskom transportu\nU Subotici otvoren novi logistički centar „Terminal Su“


On je rekao da je iz medija saznao o mogućnosti da ga optuži Specijalno tužilaštvo.\nDobruna je postao poznat kada je kao predsednik Vojnog suda OVK-a osudio na streljanje aktuelnog poslanika Skupštine Kosova Bljerima Kučija koji je tokom rata bio deo vojnih formacija pod komandom Vlade u izbeglištvu Bujara Bukošija.\nPresuda nije izvršena, a prema pisanju portala Insajderi, Dobruna će biti optužen da kao predsednik suda nije predupredio hapšenja i ubistva velikog broja osoba bez suđenja.\nDobruna je ranije izjavio da neće sarađivati sa Specijalnim sudom, čije formiranje kako je naveo, predstavlja "veliku nepravdu" i "dovođenje u pitanje države Kosovo iz međunarodne zajednice".\nInsajderi je objavio da bi Specijalno tužilaštvo moglo da podigne optužnicu i protiv komandanta bivše OVK-a za operativnu zonu Nerodimlje Šukrija Buje koji je između ostalog, osumnjičen za napad na albansku porodicu u selu Godance u opštini Ljipljan.\nReagujući na te navode portala, Buja je rekao da nema informacija da će biti optužen pred Spedijalnim sudom.\nPozivajući se na svoje izvore u Specijalnom tužilaštvu, portal Insajderi objavio je da je Kancelarija Specijalnog tužilaštva našla dokaze da optuži više od 60 bivših pripadnika OVK-a, kao i da će prve optužnice biti podignute protiv bivših komandanata OVK-a Azema Sulje, Šukrija Buje, Dauta Haradinaja i predsednika Vojnog suda OVK-a Sokolja Dobrune.\n17.05.2022 Pokrenut sajt o srpsko-albanskom prijateljstvu (211)\n17.05.2022 Građani u politici: Ne veruju im, niti ih vrednuju, ali glasaju (163)\n17.05.2022 KP apeluje da se ne koristi vatreno oružje na proslavama (130)


Japan zahteva da američki vojnici ne napuštaju baze - 09.01.2022, Sputnik Srbija\nJapanski premijer Fumio Kišida izjavio je danas da su Japan i SAD postigli "osnovni sporazum" da se pripadnicima američkog vojnog kontingenta ne dozvoli da... 09.01.2022, Sputnik Srbija\nKišida je rekao da američki vojnici neće napuštati svoje baze "osim kada je to apsolutno neophodno", što znači u hitnim situacijama ili iz nekih drugih bezbednosnih razloga, prenosi AP.Detalji sporazuma se još razrađuju, rekao je Kišida u intervjuu za Fudži TV i potvrdio da savezništvo SAD i Japana ostaje nepromenjeno.Broj novih slučajeva u Japanu skočio je juče na više od 8.000, što je četvoromesečni rekord, a medicinski stručnjaci ocenjuju da je nastupio "šesti talas epidemije".Za porast broja novozaraženih je okrivljena američka vojska, jer je najveći broj novih slučajeva evidentiran u blizini vojnih baza, zbog čega je vlada Japana prošle nedelje zatražila od SAD saradnju i zadržavanje američkog vojnog osoblja u bazama.Portparol američkih snaga u Japanu nije odmah bio dostupan za komentar o Kišidinim najnovijim izjavama, međutim, major Tomas R. Barger je rekao da se epidemijski trendovi pomno prate u Japanu.Okinava, jugozapadna grupa ostrva na kojoj se nalazi većina od 55.000 američkih vojnika u Japanu, jedna je od tri prefekture u kojima su od danas na snazi nova ograničenja za suzbijanje širenja virusa, preneo je Tanjug.\nJapanski premijer Fumio Kišida izjavio je danas da su Japan i SAD postigli "osnovni sporazum" da se pripadnicima američkog vojnog kontingenta ne dozvoli da napuštaju svoje baze u Japanu, zbog sve veće zabrinutosti zbog naglog porasta broja slučajeva virusa korona.\nKišida je rekao da američki vojnici neće napuštati svoje baze "osim kada je to apsolutno neophodno", što znači u hitnim situacijama ili iz nekih drugih bezbednosnih razloga, prenosi AP.\nBroj novih slučajeva u Japanu skočio je juče na više od 8.000, što je četvoromesečni rekord, a medicinski stručnjaci ocenjuju da je nastupio "šesti talas epidemije".\nZa porast broja novozaraženih je okrivljena američka vojska, jer je najveći broj novih slučajeva evidentiran u blizini vojnih baza, zbog čega je vlada Japana prošle nedelje zatražila od SAD saradnju i zadržavanje američkog vojnog osoblja u bazama.\nPortparol američkih snaga u Japanu nije odmah bio dostupan za komentar o Kišidinim najnovijim izjavama, međutim, major Tomas R. Barger je rekao da se epidemijski trendovi pomno prate u Japanu.\nOkinava, jugozapadna grupa ostrva na kojoj se nalazi većina od 55.000 američkih vojnika u Japanu, jedna je od tri prefekture u kojima su od danas na snazi nova ograničenja za suzbijanje širenja virusa, preneo je Tanjug.


USTAV RS: Održan okrugli sto o izmenama Ustava u delu koji se odnosi na pravosuđe\n"Okrugli sto o izmenama Ustava u delu koji se odnosi na pravosuđe" održan je 7. septembra 2017. godine u Beogradu u Palati Srbija.\nTema skupa bila "Stručnost nosilaca pravosudnih funkcija" sa podtemama:\n- Položaj i uloga Pravosudne akademije u stupanju na pravosudnu funkciju,\n- Kontinuirano usavršavanje (posledice (ne)stručnosti)\n- Procena stručnosti nosilaca pravosudnih funkcija (ko i kako procenjuje?)\nU drugom delu skupa održana je diskusija sa predstavnicima organizacije civilnog društva.\nSkupu su se u pozdravnoj reči obratili Tanja Miščević, šef Pregovaračkog tima za vođenje pregovora o pristupanju Republike Srbije Evropskoj Uniji i Žarko Stepanović, v.d. direktora Kancelarije za saradnju sa civilnim društvom.\nModerator skupa bio je Čedomir Backović, pomoćnik ministra zadužen za evropske integracije i međunarodne projekte.\nDa se podsetimo, kako je ranije najavljivala Šefica pregovaračkog tima za pregovore Srbije sa Evropskom unijom Tanja Miščević, Akcionim planom za Poglavlje 23 koje se bavi pravosuđem predviđeno da ustavne promene budu usvojene do kraja godine.\nSrbija treba da redefiniše odredbe koje se odnose na izbor sudija, njihovo razrešenje, kao i izbor predsednika sudova, članova Visokog saveta sudstva i Državnog veća tužilaca. Naredni koraci su javna debata i neophodna saglasnost Venecijanske komisije, a nakon toga i usvajanje u parlamentu.\nIzvor: Redakcija, 7.9.2017.


Amiga d.o.o. Kraljevo, Tike Kolarevića 66 - Kontrola leta Lađevci\nKontrola leta Lađevci\n"Amiga" je bila nosilac konzorcijuma koji je, od temelja do krova, uključujući i kompletnu infrastrukturu, izgradio zgradu kontrolnog tornja aerodroma Morava u Lađevcima. Ovaj aerodrom se prema davnašnjoj ideji iz vojnog ubrzano prilagođava za civilni vazdušni saobraćaj.\nRadovi su izvedeni za 6 meseci i na njega mogu da sleću civilni avioni veličine do 100 putnika. Time je ovaj, ranije isključivo vojni aerodrom počeo da funkcioniše kao mešovita civilno- vojna avio luka. Kompletno praćenje i upravljanje civilnog saobraćaja obavlja se pomoću novo- montiranih uređaja sa ovog kontrolnog tornja.\nVrednost investicije iznosila je više od dva miliona evra i zbog složenosti i obima posla na njemu je bilo angažovano, u nekim trenutcima i do 200 radnika. U okviru projekta "Amiga" je izvela i radove na izgradnji kotlarnice, toplovoda, trafostanice, energetskog privoda, saobraćajne infrastrukture i parkirališta, sistema za snabdevanje vodom, uređaja za tretman otpadnih voda i sistema odvoda i kompletne komandno signalne radove na postojećoj vojnoj pisti, kako bi se ista uključila u sistem kontrolnog tornja za civilni aerodrom.\nGradnja kontrolnog tornja u Lađevcima predstavlja veliku referencu Amigi, jer je naše preduzeće dokazalo da može da zadovolji sve uslove koje zahteva izgradnja ovako specifičnog objekta u koji je ugrađena najsavremenija oprema.


Poslanički klub DPS: Rad na izbornim zakonima se odvija kontinuirano i efikasno | Analitika - Informativni Portal\nPoslanički klub DPS: Rad na izbornim zakonima se odvija kontinuirano i efikasno\nPovodom raznih spekulacija koje se plasiraju ovih dana u javnosti o radu Odbora za dalju reformu izbornog i drugog zakonodavstva, Poslanički klub DPS-a želi da istakne da se, uprkos bojkotu Parlamenta od strane opozicije, rad u radnim grupama Odbora za izborno zakonodavstvo odvijao kontinuirano i efikasno, navodi se u saopstenju.\nObjavljeno: 11. 07. 2019 - 21:40\nKao rezultat tog rada, do kraja jula mjeseca ćemo imati spremna sva rješenja za izborne zakone koja neće biti predata u skupštinsku proceduru, već će ono što smo do sada uradili, poslužiti za izradu platforme u cilju povratka opozicije u Odbor i nastavka dijaloga o izbornom i drugom zakonodavstvu.\nOkolnost da smo uvažili sve preporuke međunarodnih organizacija, civilnog sektora i akademske zajednice povodom izbornih zakona, treba da raduje sve u Crnoj Gori. Međutim, ne čudi zlurado i neistinito negiranje aktivnosti u Skupštini povodom izbornih zakona jer je to nastavak opozicione opstrukcije. Ipak, spremni smo na dijalog u Skupštini, na ozbiljno unapređenje izbornog zakonodavstva kao i dogovor o načinu praćenja implementacije zakonskih rješenja, navodi se u saopstenju.


Jeftini letovi do Urugvaja - Avio karte Urugvaj - eSky.rs\nProverite najbolje prilike za letove do Urugvaja\n✔ Postoje li posebne ponude za letove do Urugvaja na eSky.rs?\n✔ Mogu li se pobrinuti za osiguranje prilikom rezervacije leta do Urugvaja?\n✔ Ako rezervišem let do Urugvaja, mogu li da rezervišem ujedno i smeštaj?\n✔ Koje avio-kompanije nude letove do Urugvaja?\nBudite sigurni, da na eSky.rs ponuda letova do Urugvaja uključuje ne samo niskotarifne avio-kompanije, već i one koje su specijalizovane za visoki standard.\nPopularne avio kompanije do Urugvaja\nPopularni gradovi Jeftini letovi za Montevideo Jeftini letovi za Punta del Este Jeftini letovi za Artigas Jeftini letovi za Bella Unión Jeftini letovi za Colonia del Sacramento\nPopularni aerodromi: Jeftini letovi do Montevideo Carrasco Jeftini letovi do Punta del Este Carlos A. Curbelo Jeftini letovi do Punta del Este Bus Station


Projekat od 20 miliona evra: Rusija se priprema za slanje čoveka na Mesec – Krstarica\nA. J. - 24.09.2021 - Foto: Mhy/pixabay.com\nRusija počela pripreme za slanje čoveka na Mesec, sredstva su već izdvojena za ovaj projekat, navodi se u dokumentu koji je objavio „Roskosmos“.\n„Roskosmos“ je raspisao tender za proučavanje problematičnih pitanja organizacije leta sa ljudskom posadom na Mesec, na kraju čega bi trebalo da se napravi spisak zahteva koje treba da zadovolji svemirska tehnika za organizaciju ovakvih misija.\n„Ciljevi istraživanja: napraviti predloge, preporuke, zahteve za perspektivne tehnologije, za elemente raketno-kosmičke tehnike, koja osigurava pouzdanu realizaciju letova sa ljudskom posadom na Mesec, rad kosmonauta na mesečevoj orbiti i površini Meseca, uzimajući u obzir potrebu rešenja medicinsko-bioloških problema“, navodi se u dokumentu.\nUkupna vrednost ugovora je 1,7 milijardi rubalja (20 miliona evra).\nU zvaničnim dokumentima „Roskosmosa“ ukazano je da će prvi letovi na Mesec biti izvedeni sa raketom „Angara“ uz korišćenje malog transportnog broda.\nAmericki Alah 4 meseca\nhajde amerikanci, dajte tu vasu tehnologiju od pre 60 godina. Pa vi ste vec bili na Mesecu i to nekoliko puta, gde je sad zapelo?


Lavrov kineskim medijima: Treba napustiti platne sisteme koje kontroliše Zapad – .\nHome/svijet/Lavrov kineskim medijima: Treba napustiti platne sisteme koje kontroliše Zapad\nSergej Lavrov smatra da savremene realnosti ukazuju na potrebu napuštanja korištenja međunarodnih platnih sistema koje kontroliše Zapad.\nŠef ruske diplomatije rekao je kineskim medijima: “Moramo se odmaknuti od tih platnih sistema”.\n“Moguće rizike novih sankcionih pritisaka bolje je smanjiti jačanjem sopstvene tehnološke nezavisnosti posebno prelazom na plaćanja u nacionalnim valutama, kao i u međunarodnim valutama, koje su alternativa dolaru”.\nNezavisno od ovoga, Lavrov je upozorio da bi uvođenje pasoša za vakcinaciju protiv koronavirusa za ulazak u druge zemlje moglo dovesti do pojave novih linija razdvajanja u svijetu i kršenja ljudskih prava.\nSigurno nimalo slučajno, istovremeno je Ministarstvo finansija Rusije upozorilo na “naglo povećane rizike hapšenja i blokiranja ruske imovine u Sjedinjenim Državama i zapadnoj Evropi”.\nKao jednu od parirajućih mjera, predložilo da se sredstva Fonda nacionalnog blagostanja koriste za davanje stranim vladama kredita za kupovinu ruskih proizvoda.\nRuski eksperti su uvjereni da će to pomoći smanjenju rizika od blokade a s druge strane – i ubrzati ekonomiju bez vještačkog upumpavanja novca.


Izgradnja infrastrukture za "Prokop"\nNaslovna » BG servis » Izgradnja infrastrukture za „Prokop“\nNeko drugi 17. januar 2013. BG servis Postavite komentar\nKada je svojevremeno, krajem devedesetih godina prošlog veka, Skupština grada Beograda dodelila zemljište Železničkom transportnom preduzeću „Beograd“, obaveza tog preduzeća bila je „da izvede sve saobraćajne površine sa pratećim objektima infrastrukture neophodnim za funkicionisanje železničkog čvora“.\nPo analizi Direkcije za građevinsko zemljište i izgradnju Beograda, samo za izgradnju pristupnih saobraćajnica sa auto-puta i iz Bulevara kneza Aleksandra Karađorđevića zgradi železničke stanice Prokop potrebno je uložiti 23,4 miliona evra. Iz tog razloga u ovom trenutku lokacija je potpuno nepristupačna i velika ulaganja u infrastrukturu potrebna su samo da bi se Prokopu moglo prići putničkim vozilima ili gradskim prevozom.\nPo planovima JP „Železnice Srbije“, samo za napajanje elektromreže za pogon elektrovozova na ovoj gradskoj deonici potrebno je izgraditi još jednu trafo-stanicu.\nPrema gradskoj odluci, cena naknade za uređivanje na lokaciji Prokop na današnji dan je 45.994 dinara po kvadratnom metru neto površine objekta. U želji da stimuliše investicije, grad Beograd je omogućio da se, ukoliko se naknada za uređivanje građevinskog zemljišta iz koje se finasira izgradnja nedostajuće infrastrukture plati odjednom, dobije popust od čak 50 odsto, tako da bi vrednost naknade za uređivanje za komercijalne objekte bruto površine od oko 120.000 kvadratnih metara bila oko 22,5 miliona evra, saopšteno je iz Direkcije za građevinsko zemljište i izgradnju Beograda. (Beoinfo)\nTagovibg servis dub prokop železnica\nPrethodni „Đangova osveta“ u bioskopima\nSledeći Pika-Točka-Tačka: Slovenačka filharmonija u Kolarcu


EVROPSKA UNIJA: Biranje izaslanika nije tema u Briselu! | Happy BSC portal\nImenovanje EU izaslanika za dijalog Beograda i Prištine nije trenutno tema u Briselu, tvrde Tanjugovi izvori u sedištu evropske administracije i navode da ako ta tema i postoji, ona neće biti stavljena "na sto" u narednih par meseci.\n"Ako se o tome i bude razgovaralo to će biti u daljoj budućnosti kada se uspostavi rad nove Evropske komisije, a o tome bi trebalo da odlučuju novi Visoki predstavnik i Savet ministra spoljnih poslova EU", navode izvori Tanjuga u Briselu.\nU Evropskoj komisiji ne želi da komentarišu navode medija o inicijativi Nemačke i Francuske da Evropa, poput SAD, imenuje izaslanika za dijalog Beograda i Prištine, a portparolka portparolka EU Maja Kocijančić kaže da je za posredovanje nadležan visoki predstavnik EU.\n”Visoki predstavnik EU na osnovu mandata Generalne skupštine UN posreduje u dijalogu Srbije i Kosova koji za cilj ima punu normalizaciju odnosa kroz pravnoobavezujući sporazum”, navodi Kocijančić za Tanjug.\nU Briselu isključuju mogućnost da zemlje članice EU samoincijativo imenuju svoje izaslanike. Ponavlja se da je dijalog pod pokroviteljstvom Unije i da je u tom procesu važno transprentno i demokratsko funcionisanje bez kontradikcija u načinu i ciljevima\nDodaje se i da je EU do sada imenovala specijalne izalslanike uglavnom za "krizna područja i situacije".\nU Komisiji naglašavaju i to da će Angelina Ajnhorst, koja se medijima pominje kao mogući izbor za specijalnog EU izaslanika za dijalog Beograda i Prištine, nastaviti da obavlja funkciju generalnog direktora u Evropskoj službi za spoljne poslove, što, kao i prethodnih godina, podrazumeva pomoć Visokom predstavniku EU u posredovanju dijalogom.


Lego dijeli otkaze u Danskoj – inmedia.ba\n0 6 Februara, 2013 18:00\nČuveni danski proizvođač igračaka Lego saopštio je danas da će uručiti 380 otkaza u glavnoj fabrici u Danskoj do 2015, zbog preseljenja aktivnosti pakovanja u inostranstvo, u cilju smanjenja troškova.\n“Za neke zaposlene, to će biti prirodno penzionisanje, drugi će usvojiti nove vještine i preći na druge poslove u grupaciji Lego. Nažalost, nećemo moći da izbjegnemo i neke otkaze”, izjavio je izvršni direktor kompanije Vig Nudstorp, a prenijela agencija Frans pres.\nPostrojenje pogođeno smanjenjem radne snage nalazi se u sjedištu firme, u gradu Bilundu, gdje se igračke pakuju i dekorišu.\nLego se nada da će skratiti vrijeme isporuke igračaka time što će ih pakovati bliže tržištima na kojima će biti prodavane. Više od 90 odsto “lego kocki” proizvedenih u Bilundu već se pakuje u inostranstvu, napominje kompanija.\nLego je osnovan 1934. kao porodično preduzeće, a 2010. je postao četvrti po veličini igrač na svjetskom tržištu igračaka. Kompanija je prošla kroz ozbiljnu krizu krajem 1990-ih i početkom 2000-ih, kada ju je oštra konkurencija od strane kompjuterskih igrica bacila na koljena po prvi put u istoriji.\nLego je potom sproveo restrukturu, uključujući masovne otkaze, zatvaranje proizvodnjih pogona i prebacivanje fokusa na osnovnu djelatnost – proizvodnju popularnih kocki.


Multikulturalizam nije mrtav\nNedavno donesen dokument-izveštaj „Živeti zajedno – usklađivanje različitosti i sloboda u Evropi 21. veka”, grupe eksperata, iza koje stoji generalni sekretar Saveta Evrope,Torbjorn Jagland, nametnuo je evropskoj političkoj javnosti mnogobrojna pitanja vezana za pravac u kome se kreće Evropa 21. veka. Suština dokumenta se oslanja na zaključak da bi odstupanje od proklamovanih evropskih vrednosti moglo imati dalekosežne i sveobuhvatne posledice po čitavu Evropu. Povod za takav stav autori dokumenta su imali u nedavnim zabrinjavajućim izjavama nekih od najvećih zvaničnika vodećih država Evropske unije. Kriza ekonomije prenela se na sferu društvenih i građanskih odnosa, pa je koncept multikulturalizma na kome počiva Evropa, Evropska unija, slobodno se može reći, savremen civilizovan svet, doveden u pitanje.\nPiše: Marko Šuica\nTim Saveta Evrope sastojao se od 10 uglednih ličnosti iz sveta politike, akademskog i građanskog sektora. Izabrani stručnjaci potiču iz različitih evropskih država, uključujući i Srbiju, a među njima su se našli: Joška Fišer, predsedavajući (Nemačka), Ema Bonino (Italija), Timoti Garton Eš (Velika Britanija), Martin Hirš (Francuska), Danuta Hibner (Poljska), Ajše Kadioglu (Turska), Sonja Liht (Srbija), Vladimir Lukin (Rusija), Havijer Solana (Španija) i kao izvestilac Edvard Mortimer (Velika Britanija). Izveštaj predstavlja svojevrsni apel, dobronamerno upozorenje dezorijentisanoj političkoj eliti pojedinih evropskih država. On ukazuje na dalekosežnu opasnost od nepromišljenih, ili hirovitih odluka koje vode ka relativizovanju osnovnih postulata demokratije, poštovanja ljudskih prava i modela multikulturalnosti.\n«Srbi nisu prepoznatljivi kao stranci. Oni posle vrlo kratkog vremena provedenog u inostranstvu, vrlo lako i brzo preuzimaju navike i stil života, makar prema spolja, i kulturu zemlje u kojoj se nalaze. Ovo objašnjavam time da su Srbi uvek živeli između dveju kultura, ili u dvema kulturama, pa im nova kultura ne predstavlja nikakvu teškoću. Srbi su, zahvaljujući tom položaju njihoive zemlje, na razmežu dveju za njih u svojoj osnovi jednakopravnih kultura, navikli da prepoznaju i spoznaju da su različite kulture principijelno ravnopravne i jednako vredne.\nZnači, pošto već u svojoj zemlji žive u dvema kulturama, Srbima ne pada teško da isto tako žive i u nekoj drugoj kulturi u inostranstvu, zato što je to jednostavno nastavak takvog života. Otud i ta srpska otvorenost prema drugim kulturama, što nekim drugim narodima koji nisu navikli na tu dvostrukost nije svojstveno, te im prilagođavanje u inostranstvu dosta teško pada.\nDrugo je pitanje rascepljenog odnosa Srba prema njihovoj Otadžbini. Ja ga, opet, objašnjavam tim da Srbi ne vole da se opredeljuju. A zašto? Pođimo od toga šta je to opredelenje u svom biću? Opredelenje je situacija postojanja dve jednakopravne mogućnosti uz neophodnost odabira samo jedne od njih. To znači da je odlukom za jedno uvek povezan gubitak onog drugog. Važno je da je data ta jednakovrednost, jer, ako to nije slučaj, onda se tu i ne radi o opredelenju. Konkretno rečeno promena domovine znači istovremeno i donošenje odluke o boljem životu izvan Srbije, a i odricanje od života u Srbiji. O životu u Srbiji se u inostranstvu s jedne strane sanja s druge strane postoji sigurnost da bi sa definitivnim povratkom u Srbiju bio povezan i gubitak novostečene domovine. Kako su Srbi tokom svoje istorije, međutim, iskusili da odlukom za jednu od ve mogućnosti, ona druga jednostavno ne iščezava i ne nestaje, već postoji i dalje i to kao mogućnost da se oni mogu, ako se pokaže neophodnim, odlučiti za nju. Srbi se, za razliku od mnogo Nemaca, retko ili maltene nikada ne ”opraštaju” zauvek od Otadžbine, već celog života pate ili za Srbijom, kada su u inostranstvu, ili za novom domovinom, kada su u Srbiji. A, korene svemu tome, da još jednopm ponovim, vidim u pomenutoj kulturnoj otvortenosti Srba, koja je plod istorijskog i geopolitičkogm, geokulturnog položaja, ”na međi”.\nProf. Dr Johen Reke, šef Katedre za slavistiku na Univerzitetu u Tibengenu (Nemačka).»\nDijaspora, godina I, broj 4, 1998. godine, strana 2\nMeđu najkrupnijim problemima savremene Evrope prepoznati su: porast netolerancije prema imigrantima; sve veća podrška ksenofobičnim i populistički nastrojenim političkim strankama; sveprisutna raznovrsna diskriminacija; pojava obespravljene populacije; postojanje paralelnih društvenih „enklava” unutar država; islamski ekstremizam; erozija demokratskih sloboda; latentni sukob između slobode veroispovesti i slobode izražavanja.\nIznošenje problema pred javnost Evrope samo je jedan, može se reći, lakši deo zadatka sa kojim su se suočili autori izveštaja. Drugi deo izveštaja je usmeren ka političkim, društvenim institucijama i eliti, sa ciljem preuzimanja konkretne odgovornosti za očuvanje evropskih vrednosti, pre svega, multikulturalnosti. Ostvarenje postavljenih ciljeva moguće je postići očuvanjem i negovanjem kulturoloških raznovrsnosti, uključujući i uvažavanje različitih kompleksnih identiteta. Strategija „popravljanja stanja” trebalo bi da počiva na različitim društvenim grupama, institucijama i pojedincima, pri čemu bi svako od njih trebalo da preuzme deo odgovornosti za određenu oblast društvenog života.\nSpisak aktivnih učesnika u rehabilitovanju osnovnih vrednosti demokratskog društva, prezentovan je u dokumentu sledećim redom: edukatori, masmediji, poslodavci i sindikati, građansko društvo (nevladin sektor), crkve i verske zajednice, ličnosti iz javnog života, gradske opštine i lokalne zajednice, države-članice Saveta Evrope, kao i druge međunarodne institucije. Definisano je 59 preporuka koje bi trebalo da obuhvate integrisan društveno-politički sistem evropskih država. Uspostavljanje hijerarhije odgovornosti jedan je od važnih elemenata prepoznavanja problema u državi i opštem društvenom ambijentu, a potom i njihovog rešavanja. Engleski istoričar Erik Hobsbaum je zaključio da se za delovanje ne može čekati da prođu generacije. „Moramo se odupreti formiranju nacionalnih, etničkih i drugih mitova, dok se oni još formiraju.” Zaključak je da nas takva uloga neće učiniti popularnim, ali će nas zato učiniti društveno i istorijski odgovornim. Nagomilana nerešena društveno-politička pitanja mogu da ugroze egzistenciju osnovnih humanističkih vrednosti u jednom društvu.\nEvropskim manifestom za različitu kulturnu pripadnost (European Manifesto for Multiple Cultural Affiliation), još jednim dokumentom u nizu Saveta Evrope, donesenim pre nekoliko godina, potencirana je multikulturna dimenzija Evrope. Ipak, fundamentalni akt na kome se bazira ovaj izveštaj i iz koga proizlaze sve druge preporuke jeste Evropska konvencija o ljudskim pravima.\nSrbija kao punopravna članica Saveta Evrope trebalo bi da ima u vidu suštinu ovih dokumenata kada postavlja pred sebe politički cilj pridruživanja Evropskoj uniji, a ona se zapravo svodi na formiranje stabilnog i pravednog društva unutar sopstvenih granica. Tu se ponovo nameće jedno pragmatično pitanje. Kako da se Srbija uključi u učvršćivanje onoga što su autori platforme formulisali kao zajednički život? Srbija ne spada u razvijene zemlje Evropske unije koje posrću pod teretom samoproklamovanih političkih, zapravo, ekonomskih imigranata. Ona ne trpi veliki rizik od terorističkih islamističkih organizacija, niti njena ekonomska stabilnost (!) zavisi od uvezene jeftine radne snage. Na prvi pogled, u navedenom spisku ima malo problema koje bi Srbija mogla da prepozna kao svoje. Nedavni priliv lažnih političkih azilanata iz Srbije u pojedine zemlje Evropske unije, predstavlja samo jedan od identifikovanih zajedničkih problema. Drugi, lako uočljiv je inkluzija i poboljšanje društvenog položaja Roma. Iako postoje pomaci na ovom polju, problemi vezani za egzistenciju romske populacije, ili azilante iz Srbije, svakako, ne smeju biti rešavani prinudom države, već postepenim menjanjem uslova života u Srbiji. Zbog toga treba usmeriti pažnju na promenu društvene percepcije problema sa kojima živimo. Mentalna izolovanost i nacionalna samodovoljnost vode ka egzistencijalnoj i političkoj izolaciji.\nSrbija može u punoj meri da doprinese ostvarivanju ove platforme insistiranjem na zaštiti univerzalnih vrednosti građanskog društva, odnosno, ljudskih prava i prava na slobodu kretanja, mišljenja i delanja. Autistično samoobmanjivanje ponavljanjem političke mantre o nepogrešivosti i etno-konfesionalnom ekskluzivitetu vodi u dalju izolaciju, pre svega od suštine demokratskih vrednosti zasnovanih na neprikosnovenosti integriteta ljudskih prava i kulturnoj šarolikosti. U okviru dokumenta o kome je reč, posebna celina među preporukama naslovljena je Obrazovanje, omladina i međukulturni dijalog koja je prepoznata kao strateški rasadnikgrađanskih i demokratskih načela, zapravo, sistem koji treba da ima ključnu ulogu u formiranju odgovornih građana u 21. veku. Upravo kroz reformisano i permanentno obrazovanje, srpsko društvo bi trebalo da podstakne svoj udeo u izgradnji i očuvanju evropskih vrednosti, naročito u oblasti razvijanja „interkulturalnih kompetencija”, kao sastavnog dela osnovnog obrazovanja. Za ispunjenje strateških ciljeva u reformi školstva neophodno je ograničiti dejstvo političke hijerarhijske intervencije i zloupotrebe. Trenutni politički uticaj prisutan u strukturi sistema obrazovanja u Srbiji ograničava domete samog obrazovanja.\nPored sektora obrazovanja, za slučaj Srbije bitno je izdvojiti i posebne preporuke iz izveštaja koje se tiču uloge medija, socijalne inkluzije Roma, lokalnih i regionalnih projekata, borbe protiv raznovrsnih ekstremizama, rasizma i ksenofobije, kao i saradnje sa susedima. Na kraju, ostaje otvoreno pitanje u čemu leži odgovornost srpskog društva i njenih raznovrsnih „elita” za prihvatanje evropskih, odnosno vrednosti savremenog, civilizovanog društva. Da bi se stvorili preduslovi za sprovođenje, bar, najvažnijih preporuka iz ovog izveštaja, neophodno je suočiti se sa odgovornošću državnih institucija i medija prema nedovoljno jasnim porukama koje se šalju javnosti. One se tiču relativizovanja odgovornosti, kako u prethodnim dezintegracionim procesima (ratovima), tako i u aktuelnim tranzicionim. Davanje prednosti obrazovanju, kao strateškom temelju jedne države i njene budućnosti, trebalo bi da postane prioritet, a razvijanje svesti o poštovanju osnovnih ljudskih i prava manjina sastavni deo i obrazovne politike, ali i svakodnevnog života građana Srbije. Samo permanentnim obrazovanjem i doslednim reagovanjem na opasne tendencije u društvu može da se menja građanska svest i gradi humanije okruženje. Zbog toga, buduća implementacija preporuka iz izveštaja predstavlja važan korak u daljem očuvanju i izgrađivanju osnovnih vrednosti građanskog društva u Evropi, samim tim i u Republici Srbiji.\nAutor Marko Šuica, (1967.) je docent na katedri za Istoriju srpskog naroda u srednjem veku na Odeljenju za istoriju Filozofskog fakulteta u Beogradu i Banja Luci. Od 2001. godine aktivno učestvuje u izradi školskih programa, udžbenika i stručnoj obuci nastavnika istorije. Autor je i koautor više udžbenika i priručnika za predmet istorija. Od 2003. do 2010. učestvovao je na više međunarodnih projekata, seminara i radionica vezanih za nastavu istorije, kao ekspert Ministarstva prosvete Republike Srbije, Saveta Evrope i misije OEBS u Srbiji. Autor je monografije „Nemirno doba srpskog srednjeg veka“ i više naučnih radova iz oblasti istorije srednjeg veka, istorijske metodologije i nastave istorije. Doktorirao je na temu posledica Kosovske bitke (1389-1402). Prvi put javlja se na stranicama Dijaspora


Mali puč među prijateljima u Demokratskoj stranci | Novi Centar\nNaslovna Aktuelno Mali puč među prijateljima u Demokratskoj stranci\nMali puč među prijateljima u Demokratskoj stranci\nJača i strastvenija borba unutar stranaka i koalicija nego po liniji vlasti i opozicije, obeležiće predstojeće junske izbore. U toj borbi neće biti pobednika i poraženih u uobičajenom smislu, budući da se i ne vodi za glasove birača. Borba se vodi za “preuzimanje” političkog polja protivnika.\nPotpredsednica Demokratske stranke Aleksandra Jerkov svojim političkim profilom je otelotvorenje tog “preuzimanja”. Po tome je najviše slična Aleksandri Joksimović, sadašnjoj ambasadorki Srbije u Londonu. Joksimović je uspon počela na davnim lokalnim izborima u Beogradu, kada je sa svojom bebom u jednoj ruci, i lecima u drugoj, išla od vrata do vrata i postala odbornica DSS-a Vojislava Koštunice. Kada je lider DS Zoran Đinđić nakon zimskih protesta 96/97 postao gradonačelnik, a sedište stranke sa Terazija preseljeno u vilu u Krunskoj, “kadrovsko preuzimanje” iz DSS-a Aleksandre Joksimović predstavljeno je kao veliko osveženje. Joksimovićoj je dodeljena pozicija portparola stranke kojoj ona nije bila ni vična ni dorasla. I, treba li reći, na čuđenje novinara kojima se činilo da od Gorana Vesića i Slobodana Vuksanovića, koji su “držali kontakt” sa medijima, gore ne može.\nMeđutim, pomenuta dvojica su, noseći se i sa uvek dobro obaveštenim i medijski usmerenim radikalima Vojislava Šešelja, još nešto i radili. Vesić mora da je i sad ponosan na to kako je tabloidima dojavio da je kod Slobodana Miloševića u Predsedništvo Srbije upravo ušao tadašnji šef CIA Džon Dojč.\nŠto se tiče Aleksandre Joksimović, ona je ubrzo tiho skrajnuta na mesto osobe zadužene za kontakt sa diplomatama, a portparol je postao jedan od vođa studentskog protesta Čedomir Antić.\nIako više ništa nije isto – vreme, ljudi, politika – izvesne sličnosti sa Aleksandrom Jerkov postoje. I njeno “preuzimanje” iz Lige socijaldemokrata Vojvodine u odsutnim danima kada je Aleksandar Vučić počeo da učrvšćuje svoju vlast – u januaru 2013. predstavljeno je kao mudar kadrovski korak. Jerkov je poput Bojana Pajtića, tada još uvek premijera Vojvodine i njegovog operativca Dušana Elezovića, trebalo da predstavlja “zdrave snage oporavka” stranke koja je upravo izgubila vlast. Ipak, Aleksandra Jerkov se uglavnom novinarima uporno nije javljala na telefonske pozive. Niti se iole zauzela da ličnim prisustvom u medijima pruži podršku drugovima iz DS-a koji su tada u velikoj antikorupcijskoj akciji bili privođeni i saslušavani, od Olivera Dulića i Saše Dragina…\nZato je zanimljiv obrt sudbine da je sada kada je Jerkov u sličnoj ulozi žrtve, nju ispred zgrade policije, podržala svojim prisustvom grupa onih koje sadašnji predsednik DS Zoran Lutovac zove “pučistima”. Kao najviše pozicionirani funkcioner u toj grupi Aleksandri Jerkov bi trebalo da “izda” Lutovca i proglasi se za predsednika, pod uslovom naravno da uspe da pribavi pečat DS, odnosno ovlašćenje da je zastupa. Zbog verodostojnosti potpisa Jerkov je i saslušana u policiji, koja je revnosno postupila po krivičnoj prijavi pravnog tima Zorana Lutovca. Odbijajuči da se “povinuje” puču Lutovac je odlučio da unapred brani svoju lidersku poziciju, time što nije čekao da mu Jerkov “preuzme” stranački pečat. Tako je nastao nezapamćen predsedan u novijoj političkoj istoriji Srbije da policija razmatra da li su krivotvoreni potpisi za sazivanje Glavnog odbora jedne parlamentarne stranke. Međutim, po DS je i to još manje bolan presedan nego da socijalista Branko Ružić, kao ministar državne uprave, presuđuje koja je Demokratska stranka prava. Ona čija bi predsednica mogla biti Jerkov ili ona čiji je predsednik Lutovac.\nPri tome treba imati u vidu da “pučisti” koji su isturili Jerkov kao predvodnicu znaju da im je najveća vrednost na političkoj sceni samo ako su članovi, odnosno poslanici Demokratske stranke. Ukoliko se “odvežu” od DS njihova politička cena pada. Za razliku od Gordane Čomić malo se uzdaju u svoje ime, odnosno svesni su donekle da bi na izbornim listama odbijali glasove, umesto da ih privlače. I za razliku od Saše Panovića, još manje se uzdaju u svoje profesionalne političke sposobnosti, da bi mogli samostalno da rizikuju nastup. Puzajuće preuzimanje DS sa munjevitom završnicom, je zato njihov logičan izbor. Ukoliko bi uspeli da 31. maja smene Lutovca i da objave da DS odustaje od bojkota i izlazi na izbore, svakako bi od vlasti Aleksandra Vučića dobili dodatne dane da skupe potpise građana za kandidature. Demokratska stranka i dalje ima ostatke nekadašnje partijske mreže po terenu i to bi bilo napeto, ali fizički izvodljivo.\nU preuzimanju je očigledno da računaju na osnivače i starije članove DS, mada se ponekad čini da su u stranci uglavnom samo takvi i ostali. U seriji tribina o evropskom putu, koje je Lutovac pokrenuo istovremeno kada i u međuvremeno obustavljeno reujedinjenje sa ZZS Nebojše Zelenovića i SDS Borisa Tadića, publika je bila malobrojna i vremešna. Zbog traženja podrške od tog starijeg članstva i onih koji bi po tradiciji glasali za DS šta god da o njoj misle, Jerkov i pominje svoje sukobe sa Vojislavom Šešeljom. Samo što se istini za volju, ti sukobi ma koliko neprijatni i opasni, odvijaju u vremenu kada je Šešelj beznačajna senka u odnosu na ono što je bio 90-tih. U odnosu dakle, na to vreme koje stara garda DS pamti. I drugi među “pučistima” poput Balše Božovića se pozivaju na isto, mada su “preuzeti” ili “spušteni” u stranku, mnogo kasnije, kada je već bila na vlasti. Glavna autentična veza sa tim vremenom je glumac i plišani revolucionar, doduše i nekadašnji ministar Branislav Lečić, što “pučistima” daje donekle na težini. Donekle, zato što je Lutovac pokrenuo odbranu i na tom polju osnivanjem nečeg što se zove Građanski demokratski klub, okupljanjem grupe intelektualaca koja mu u javnosti daje podršku. Ipak, nisu svi članovi tog kluba podržali Lutovca. I njemu, koji jeste bio u DS-u u tim slavnim vremenima 90-tih, za razliku od Jerkov i Božovića, zaista nedostaje da ga javno podrži neko poput Vesne Pešić. Odnosno, bilo ko od preostalih Miloševićevih poznatih opozicionara iz tog vremena.\nMeđutim, ono što najviše ruši Lutovca, nisu toliko mladi pučisti ojačani starim i zaboravljenim zvezdama poput Dragana Domazeta. Lutovac i dalje ima odstupnicu da se brani time da je DS stranka rasprave, debate i demokratskog nezadovoljstva. Njega najviše ruši to što je sasvim jasno da bojkot ne uživa nikakvu međunarodnu podršku. Ni Zapada koji ne može biti protiv izbora kao što ne može biti ni protiv onog što se zove slobodno tržište, ni Istoka, odnosno Rusije čija je zvanična doktrina nemešanje u unutrašna pitanja drugih. Kako ističu u obaveštenim krugovima, najuticajniji faktori međunarodne zajednice se uopšte nisu ozbiljno bavili izborima u Srbiji. A to znači ni smenom Aleksandra Vučića s vlasti.\nJasmina Lukač, Demostat\nPrethodni članakPokret “1 od 5 miliona” ISPROZIVAO Jeremića i Đilasa!\nSledeći članakSiniša Mali se oglasio na svom Instagramu sa detaljima


U susret novom Danu žitnih polja Asocijacije žena Sombor\nŽenske ruke ali i ambicije, mogu sve - poruka je osim ostalih, iz Asocijacije žena Sombor Foto: Arhiva Novog Radio Sombora (Dan žitnih polja, 2016. godina)\n* U sredu, 28. jula biće održana 21. po redu priredba u slavu žita, hleba i vekovnih temeljnih vrednota somborske sredine u najširem kulturološkom smislu, a pod okriljem Asocijacije žena Srbije - Gradskog odbora Sombor. Početak, na Trgu Svetog Đorđa, zakazan je za 18 časova\n- Zadovoljne smo što će nam se i ovom prilikom pridružiti udruženja žena koja znaju šta znači kontinuirano negovati lepotu i svekolike vrednosti naše tradicije - izjavljuje Jelica Polovina, predsednica organizatora, Asocijacije žena Sombor koja je kao što smo i ranije pisali - i organizacija-članica UNESCO. - Zahvaljujemo se Gradskoj upravi Grada Sombora što je i na ovogodišnjem konkursu za sufinansiranje i finansiranje projekata, programa i manifestacija u oblasti kulture iz budžeta Grada Sombora prepoznala i podržala i naš predlog, „Dan žitnih polja“.\nNa 21. manifestaciji Dan žitnih polja, poslednje julske srede, 28. jula, učestvovaće sledeća udruženja žena: Aktiv žena Stanišić, Udahni život, takođe iz Stanišića, Rubac iz Kljajićevo, Sekcija žena OKUD „Ivo Lola Ribar“ Sonta, Udruženje žena Staparke - Stapar, Vredne ruke apatinske, Apatin, iz komšijskog Apatina stiže i Ruža crvena, pa Asocijacija žena odbor Čonoplja, a i ovom prilikom dolaze gošće iz najvećeg grada u Banatu, Asocijacije žena Zrenjanin.\nNjihove domaćice, članice Asocijacije žena Sombor, najavljuju i dobru ali i kvalitetnu zabavu na bini u srcu Sombora, u kulturnom delu programa. Predstaviće se članice i članovi kulturno-umetničkih društava Ravangrad Sombor, Gradskog kultruno umetničkog društva Sombor, Krila Bukovice iz Riđice, Đurđevak - Kljajićevo, Dunav Apatin - ženska pevačka grupa Ognjište.\nViše iz ove kategorije « TOGS: U Somboru novi smeštajni objekat "Apartman Ales"\t24. Simonovićevi dani u organizaciji PD "Radivoj Simonović" »


MALI NA SEDNICI SKUPŠTINE GRADA: Beograd nema viška zaposlenih\n11:22h (UŽIVO, VIDEO) NOVAK KREĆE U POHOD NA OSMU TITULU: Đoković - Štruf 2:1\nOBOREN REKORD! Beograd nikada nije video ovakvu zimu, a 19. JANUAR JE BIO 3\t79\nBRUKA U DIPOSU! BAHATI DIREKTOR: Prima 172.000 dinara mesečno, a ne dolazi 1\t6\nSLAVIMO SVETOG JOVANA KRSTITELJA: Srbi se danas bratime i kume, a evo šta 1\t2.4k\nMILAN U VINČI PRVI DOPLIVAO DO KRSTA PA URADIO NEŠTO ZA PAMĆENJE Dogovorio 17\t288\nUsvojena odluka o maksimalnom broju radnika u gradskoj upravi\n08.02.2016. 14:04h 21.04.2017. 21:08h\nBEOGRAD - Skupština grada usvojila je danas odluku o maksimalnom broju zaposlenih na neodređeno vreme u sistemu lokalne samouprave za 2015. godinu, a gradonačelik Siniša Mali istakao je da Beograd nema višak zaposlenih.\n"Odlukom je preciziran maksimalan broj zaposlenih od 32.385 ljudi, tako da Beorgad nema višak zaposlenih", rekao je novinarima Mali. Prema njegovim rečima, odluka je posledica napora i razionalzacije na kojoj se radi već dve godine.\n"Sa ponosom možemo da kažemo da smo u skaldu sa kriterijumima i uredbama koje je Vlada Srbije donela", rekao je Mali. On je kazao da se taj broj zaposlenih odnosi i na ustanove kulture, javna komunalna preduzeća, gradske optine, zdravstvene ustanove i vrtiće.\n"Mi smo se već dve godine bavili socijalnim programima u javnim komunalnim preduzećima i smanjenjem broja vika zaposlenih...", dodao je on.\nPrema odluci, broj zaposlenih na neodređeno vreme u Gradskoj upravi grada Beograda za 2015. godinu je 2.105 zaposlenih. Ukupan broj zaposlenih u sistemu lokalne samouprave grada Beograda, koji čine organi grada, organi gradskih optina, javne slube, javna preduzeća, pravna lica osnovane od strane tih preduzeća, privredna drutva i druge organizacije čiji je osnivač Grad, odnosno optine, je 32.385 zaposlenih.\nKako je navedeno u odluci, u predkolskim ustanovama ukupno je zaposleno 7.126 ljudi, dok u ustanovama kulture ukupno ima 1.183 zaposlenih.\nKada je reč o broju zaposlenih za 2015. godinu u ustanovama socijalne zatite, u Centru za zatitu odojčadi, dece i omladine radila je 351 osoba, u Gerontolokom centru Beograd 1.209, u Centru za socijalni rad grada Beograda 557, a u Centru za smetaj i dnevni boravak dece i omladine ometene u razvoju Beograd 380 zaposlenih.\nKada je reč o optinskim upravama, najvie zaposlenih broji optina Lazarevac, u kojoj radi 1.077 ljudi, dok najmanje zaposlenih ima optina Savski venac, njih 131.\nSiniša MaliodlukausvajanjeSkupština gradamaksimalni broj zaposlenihsednicaBeograd\n(UŽIVO, VIDEO) NOVAK KREĆE U POHOD NA OSMU TITULU: Đoković - Štruf 2:1\nVACIĆ PLIVAO ZA KRST ČASNI U ZEMUNU, A SVI ZAPAZILI 1 DETALJ! Evo kako se spremio za trku na Bogojavljanje FOTO 7\t35


Krivokapić prištinskim vlastima: Da li ste i zašto uhapsili državljanina Crne Gore? - 28.06.2021, Sputnik Srbija\nCrnogorski premijer Zdravko Krivokapić traži od prištinskih vlasti da saopšte da li su i zašto uhapsili državljanina Crne Gore, dodajući da, ukoliko nije... 28.06.2021, Sputnik Srbija\nKrivokapić navodi da mediji objavljuju snimak na kojem snage KPS-a, uz primenu sile, hapse mladića za kojeg pišu da je iz Podgorice."Od prištinskih vlasti tražimo da nam saopšte da li su i zašto uhapsili našeg državljanina, te da, ukoliko nije počinilac krivičnog dela odmah bude pušten na slobodu!", napisao je Krivokapić na Tviteru.\n20:16 28.06.2021 (Osveženo: 04:05 26.08.2021)\nCrnogorski premijer Zdravko Krivokapić traži od prištinskih vlasti da saopšte da li su i zašto uhapsili državljanina Crne Gore, dodajući da, ukoliko nije počinilac krivičnog dela odmah bude pušten na slobodu.\nKrivokapić navodi da mediji objavljuju snimak na kojem snage KPS-a, uz primenu sile, hapse mladića za kojeg pišu da je iz Podgorice.\n"Od prištinskih vlasti tražimo da nam saopšte da li su i zašto uhapsili našeg državljanina, te da, ukoliko nije počinilac krivičnog dela odmah bude pušten na slobodu!", napisao je Krivokapić na Tviteru.\nMediji objavljuju snimak na kojem snage KPS-a, uz primjenu sile, hapse mladića za kojeg pišu da je iz Podgorice. Od prištinskih vlasti tražimo da nam saopšte da li su i zašto uhapsili našeg državljanina, te da, ukoliko nije počinilac krivičnog djela odmah bude pušten na slobodu!


Železnica slavi 150. rođendan\nPANČEVO - U Pančevu je juče obeleženo 150 godina postojanja železnice u Vojvodini, koliko je prošlo od postavljanja pruge Orovica - Jasenovo - Bela Crkva - Bazjaš. Tim povodom, Klub ljubitelja železnice "Pančevo" i "Vojvođansko društvo za železnicu" iz Novog Sada organizovaće saobraćanje svečanog voza na relaciji Bela Crkva - Vršac - Pančevo.\nAutobus će sa gostima poći u 9 sati sa parkinga kod hotela "Tamiš" da bi do 10.30 stigao na železničku stanicu u Beloj Crkvi iz koje će voz krenuti u 11 sati. Posle zadržavanja u stanici u Jasenovu, na kojoj će biti organizovan mini-performans, voz će krenuti ka Vršcu, Vladimirovcima i Pančevu.\nPlanira se da svečana kompozicija u 14.35 pristigne u Pančevo, u stanicu Varoš, posle čega će u Domu Vojske SCG biti otvorena tematska izložba. Povodom obeležavanja jubileja, istog dana biće pušteni u opticaj poštanski pečati u poštama u Novom Sadu, Pančevu, Vršcu, Beloj Crkvi i Jasenovu.\nU Sremskim Karlovcima počinje manifestacija "Grožđebal"\nČlan novosadske Skupštine Nada Bregun reagovala na akciju policije\nNovosadska toplana počinje sa aktiviranjem sistema za grejanje\nPančevo: Železnica slavi 150. rođendan


MMF pozdravio prijem pisma\n25.11.2011. / 8:30\nVAŠINGTON, Međunarodni monetarni fond (MMF) pozdravio je juče prijem pisane obaveze od lidera konzervativne stranke Nova demokratija Antonisa Samarasa što će Grčkoj pomoći da dobije fondove neophodne za izbjegavanje bankrota.\nEU i MMF su saopštili da je potrebno da sve tri stranke iz vlade nacionalnog jedinstva premijera Lukasa Papademosa, pošalju pisano obećanje da će podržati mjere štednje prije nego što bude poslata naredna tranša pomoći.\nSamaras je odbijao da stavi svoj potpis, ističući da je dovoljna njegova verbalna potvrda ali je poslao pismo investitorima.\nU svom pismu, Samaras je naveo da podržava Papademosovu vladu i plan Grčke za finansijsku pomoć, mada je, takođe ponovio svoj poziv za promjenu nekih ekonomskih planova.\nU saopštenju MMF ističe da pozdravljaju pismo od Samarasa i preuzimanje obaveze da će svaka promjena, koju predloži njegova stranka, biti u skladu sa osnovnim okvirom programa.\n“Pozdravljamo to što je Nova demokratija izrazila podršku ključnim ciljevima i politikama programa”, naglašava MMF.\nNešto ranije, Papademos je rekao da će i EU biti zadovoljna.\nBez tranše vrijedne osam milijardi evra, koja je šesta iz paketa finansijske pomoći iz 2010. godine vrijedne 110 milijardi evra, Grčka bi tokom idućeg mjeseca ostala bez gotovog novca i bankrotirala zbog dugovanja.\nTagovi: evropska unijagrckalukas papademosmedjunarodni monetarni fond


Odgušenje kanalizacije Dedinje, pouzdano i 100% sigurno odgušenje i otpušavanje kanalizacije na Dedinju\nKako bi svakom klijentu izašli u susret, vodoinstalateri koji su specijalizovani ne samo za osnovne usluge, već i za odgušenje kanalizacije Dedinje, ali i za čišćenje septičkih jama, te za mnoge druge usluge, njih mogu izvršiti u apsolutno bilo kom trenutku.\nU suštini je stvar vrlo jednostavna, prosto zato što vodoinstalateri vrše i hitne intervencije kad god je to potrebno. Jednostavno rečeno, oni na teren izlaze i u toku radnog vremena i nakon njega, odnosno u toku noći. Potpuno je svejedno u principu ovim majstorima da li su u pitanju radni dani, odnosno period između ponedeljka i petka ili dani vikenda. Takođe se podrazumeva da su hitne intervencije dostupne i onih dana, koji se smatraju državnim praznicima.\nVažno je da odgušenje kanalizacije Dedinje izvrše profesionalaci\nObično ljudi koji u svom domaćinstvu primete da voda otežano otiče na primer na sudoperi pristupaju prvoj pomoći u tom slučaju. A pritom se misli na pokušaje odgušenja uz različite hemijske preparate ili na primer kombinaciju deterdženta za sudove, sirćeta i sode bikarbone, što se često navodi kao jedna od odličnih ideje za čišćenje odvoda.\nMeđutim, ono što mnogi od njih ne znaju jeste da čak i ako uspeju da konkretni problem reše, odnosno da nekako otpuše odvod na sudoperi, oni bez ikakve sumnje taj problem neće na dugoročnom nivou rešiti na taj način. Zapravo je jedino rešenje da odgušenje kanalizacije Dedinje izvrše profesionalci ili uz korišćenje vozila pod pritiskom ili uz primenu ručne sajle.\nA ako neko odluči samo da koristi pomoćna bilo prirodna, bilo hemijska sredstva u tom slučaju, onda treba da zna da će on zapravo trenutno samo rešiti problem sa otežanim oticanjem vode.\nUpravo to jest očekivano, zato što se na zidovima cevi talože kako ostaci od masti i ulja, tako isto i od deterdženta za sudove, a posebno je loše konkretno za sudoperu ukoliko domaćica ne koristi namensku rešetku. U suštini, ta rešetka ne smeta nikome, a mnogo može da pomogne. Koristi se baš da ne bi neki krupniji komadi hrane dospevali u odvod.\nSvakako je važno za klijente i to da uz odgušenje kanalizacije Dedinje, koje vrše kako ručno, to jest uz korišćenje specijalne sajle, tako i mašinski, kada se primenjuje odgušenje kanalizacije pod pritiskom, odnosno uz korišćenje namenskih vozila, takođe mogu da izvrše i sve ostale usluge koje su klijentima u datom trenutku potrebne.\nMisli se na prvom mestu na čišćenje odvoda, te na čišćenje spoljne kanalizacije i na odgušenje kako horizontale, tako isto i vertikale u zgradama. Podrazumeva se da vodoinstalateri koji su specijalizovani za odgušenje kanalizacije Dedinje, konkretnu uslugu mogu da izvrše i u različitim industrijskim postrojenjima, kao i u objektima apsolutno bilo koje druge namene.\nSnimanje kanalizacionog sistema mikro kamerama se smatra još jednom uslugom, koja je na raspolaganju klijentima. Međutim, da ne bi bilo nikakve zabune, naglasili bismo i to da vodoinstalateri obično kao dodatnu dijagnostičku uslugu primenjuju upravo snimanje kanalizacije. U većini slučajeva je preporuka da se to vrši onda kada majstor nije u mogućnosti da dopre do dela gde je došlo do začepljenja, odnosno da utvrdi gde je ono tačno, prosto zato što je u pitanju nepristupačni deo. Tom prilikom će njemu biti od značajne koristi snimci sa video kamera, koje jesu namenski rađene upravo za snimanje kanalizacionih cevi. Na osnovu svega toga će moći i da odluči da li je potrebno da bude izvršeno odgušenje kanalizacije Dedinje i na koji način.\nU trenutku kada u bilo kom stambenom ili poslovnom, kao i industrijskom i ma kom drugom objektu bude došlo do...


MANS: Neumoljivi podaci u dokumentima\n"DOKUMENTACIJA DEMANTUJE KOMPANIJU ČELEBIĆ"\nIstraživački centar MANS-a odgovorio kompaniji “Čelebić” u vezi s trgovinom državnog zemljišta na izlazu iz Podgorice prema Cetinju\n4123 pregleda\t1 komentar(a)\nDio Čelebićevog kompleksa na ulazu u Podgoricu, Foto: MANS\nDirektor Istraživačkog centra Mreže za afirmaciju nevladinog sektora (MANS) Dejan Milovac tvrdi da kompanija “Čelebić” u svom jučerašnjem reagovanju “nije demantovala nijedan podatak, činjenicu ili dokument na koji smo se pozvali prilikom istraživanja prodaje državnog zemljišta na brdu Mihinja u Podgorici”.\nIstraživački centar MANS-a saopštio je da je početkom sedmice da je kompanija „Čelebić“ sredinom prošle godine uknjižila preko 165 hiljada kvadrata državnog građevinskog zemljišta u Donjoj Gorici, bez raspisivanja javnog tendera.\nIz kompanije, na čijem je čelu Tomislav Čelebić, su dan kasnije saopštili da su neistiniti navodi MANS-a, da su sve radili u skladu sa tada važećim zakonima o državnoj imovini i uređenju prostora i izgradnji objekata. Istraživanje MANS-a su okarakterisali kao “neozbiljne i zlonamjerne”, navodeći i da je “štetna jedino namjera autora teksta, a to je da nas, kao kompaniju koja već 27 godina uspješno razvija projekte u Crnoj Gori, diskredituje i prikaže kao nekoga ko, u saradnji sa državnim organima, krši zakon, što je apsolutna neistina”.\nMilovac ocjenjuje da “nije iznenađenje što je ova kompanija u svom reagovanju umjesto argumenata pribjegla zamjeni teza”.\n“Jer se činjenice i dokumentacija, koja svjedoči o prodaji državnog zemljišta bez javnog tendera, ne mogu demantovati. Dokumentacija pokazuje da je upravo kompanija „Čelebić“ kod državnog katastra inicirala izdvajanje preko 146 hiljada kvadrata državnog zemljišta (što je najveća od tri katastarske parcele koju je ova kompanija kupila od države), a da je u tom momentu u okviru urbanistične parcele (UP1) posjedovala samo 1200 metara kvadratnih koje je kupila prije toga. “Čelebić” je tih 1200 kvadrata kupio krajem 2013. od mještana, a zahtjev za izdvajanje sporne državne parcele je katastru upućen naredne godine i to nesumnjivo označava početak plana da se do vrijednog zemljišta dođe bez raspisivanja javnog tendera. To što je kompanija „Čelebić“ u tom momentu na drugim mjestima brda Mihinja već imala zemljište, nikakve veze nema sa njihovom namjerom da upravo u okviru UP1 steknu vlasništvo dokompletiranjem, a ne preko javnog tendera”, poručio je Milovac.\nMANS tvrdi da dokumentacija demantuje kompaniju “Čelebić”\nIstiče da su “činjenice su neumoljive”, i ponavlja da je “kompanija „Čelebić” na osnovu kupljenih 1200 kvadrata tražila da dokompletira deset puta veću državnu parcelu”.\n“Upravo na toj parceli (od ukupne površine od preko 165 hiljada kvadrata koliko je Čelebić na ovaj način kupio od države) su planirani i najveći kapaciteti za izgradnju stanova za tržište u okviru ekskluzivnog naselja na brdu Mihinja. Samo na toj parceli se prema planskoj dokumentaciji planirana izgrada blizu 60 hiljada kvadratnih metara stambenog prostora. Sve ovo je, smatramo, predstavljalo dovoljan motiv za kompaniju „Čelebić“ da kupovinom parcele od 1200 m2 uđe u postupak dokompletiranja urbanističke parcele, odnosno iskoristi mogućnost da zemljište kupi bez javnog tendera. MANS u svom istraživanju nije ni naveo da je kompanija „Čelebić“ crtala urbanističke parcele u okviru planskog dokumenta za Mihinju, ali svakako jeste da je tražila prekrajanje državnih katastarskih parcela kako bih ih kasnije mogla kupiti bez javnog tendera. Ovaj pokušaj da se zbuni javnost, veoma lako demantuje zvanična dokumentacija državnog katastra”, kazao je Milovac.\n“Kada je u pitanju procjena imovine i „visokoškolovani i kvalifikovani kadar“ koji ju je radio, kako navode u ovoj kompaniji, o tome dovoljno govore krivične prijave koje su podnijete protiv direktora državnog katastra, Dragana Kovačevića pred crnogorskim tužilaštvom. Žao nam je što iz kompanije „Čelebić“ nisu iskoristili svoje reagovanje da odgovore na pitanja koja smo im poslali, ali smatramo da će prilike za to biti i pred nadležnim državnim tužiocem koji bi morao da ispita povezanost i komunikaciju između ove kompanije i državnih organa koji su mu omogućili da državno zemljište kupi mimo javnog tendera”, zaključio je Milovac.\nMANSTomislav ČelebićKompanija ČelebićDejan Milovac


Blic Online | Nikolić i Terci: Bilo bi loše za sve ako bi EU iznela nove uslove Srbiji\nNikolić i Terci: Bilo bi loše za sve ako bi EU iznela nove uslove Srbiji Tanjug\t| 30. 07. 2012. - 07:18h 19:47h | Foto: AFP\t| Komentara: 25\nPredsednik Srbije Tomislav Nikolić i italijanski šef diplomatije Đulio Terci ocenili su danas u Beogradu da bi bilo izuzetno loše za sve ukoliko bi Evropska unija naknadno iznela neke nove uslove za priključenje Srbije, saopštila je pres služba predsednika.\nU saopštenju nakon razgovora navodi se da je Srbija spremna da prihvati sugestije Evropske unije i otkloni propuste u reformi pravosuđa, sprovođenju borbe protiv korupcije i kriminala i rešavanju problema spornih privatizacija.\nTerci je rekao da Italija podržava Srbiju u njenim nastojanjima da što pre postane punopravni član Evropske unije, kao i da je spremna da pruži svu potrebnu pomoć u nastavku dijaloga sa Prištinom.\nNikolić je Terciju preneo da će politika Srbije ubuduće biti vrlo transparentna, kada je u pitanju Kosovo, da će Srbija insistirati da se osigura puna bezbednost i mir za sve građane pokrajine, kao i da neće pristati na nezavisnost tog dela Srbije.\nTakođe, predsednik Nikolić je dodao da će se napraviti jedinstvena strategija za Kosovo i Metohiju, iza koje će stati Srbija, i u čijoj izradi će se konsultovati svi relevantni politički subjekti u našoj zemlji.\nNikolić je Terciju saopštio da je problem dosadašnjih pregovora bio u tome što predstavnici Srbije nikada ništa za državu nisu tražili, već su samo pravili ustupke i da zato očekuje od nove Vlade da uskoro izađe sa elaboratom u kome će dati "naše tumačenje" do sada postignutih sporazuma.\nMinistar Terci je izrazio želju za daljim unapređenjem odnosa Srbije i Italije i posebno istakao zainteresovanost za saradnju na polju energetike i da je Italija voljna da uloži sredstva u zajedničke projekte sa Srbijom, na izgradnji hidroelektrana na Ibru i srednjem toku Drine.\nNikolić je zahvalio gostu na strateškom partnerstvu koje Italija ima sa Srbijom i na investicijama koje je do sada ostvarila u Srbiji. On je naglasio da su perspektive za razvoj saradnje Srbije i Italije ogromne i istakao da Srbija računa na podršku Italije i u svom daljem putu ka Evropskoj uniji.\nPrioritet vlade EU integracije, podrška Italije\nTerci razgovarao sa Vučićem\nPrvi potpredsednik vlade i ministar odbrane Aleksandar Vučić sastao se danas sa ministrom spoljnih poslova Italije Đuliom Tercijem i naglasio da su evropske integracije prioritet nove vlade, dok je njegov sagovornik poručio da će zvanični Rim nastaviti da podržava Srbiju na tom planu.\n- Srbija neće napustiti evropski put. Naša budućnost je u Evropskoj uniji. Ne obećavamo mnogo, ali ono što obećamo i ispunićemo - istakao je Vučić, navodi se u saopštenju vladine kancelarije za saradnju sa medijima.\nVučić je u razgovoru kao prioritete vlade izdvojio i regionalnu i bilateralnu saradnju, kao i borbu protiv sistemske korupcije.\nTerci je naglasio da će zvanični Rim nastaviti da podržava Srbiju na planu evrointegracija.\n- Međuvladin samit će pokazati kvalitet naših odnosa i želju da sa novom vladom uspostavimo što bliže odnose - kazao je Terci.\nOn je još dodao i da će naročita pažnja biti posvećena povećanju italijanskih investicija u Srbiji.\nPrvi potpredsednik srpske vlade zahvalio se na podršci italijanske vlade i naglasio da će nastojati da osigura donošenje ekonomskog programa kojim bi se stranim investitorima obezbedila sigurnost i pojednostavile pravne procedure.\n"Sprovesti reforme i nastaviti dijalog sa Prištinom"\nTerci je na sastanku sa premijerom Ivicom Dačićem rekao da će Srbija na putu ka EU morati da sprovede određene reforme i da nastavi dijalog sa Prištinom.\n- Čvrsto verujem da će napredak Srbije na ova dva polja EU priznati kada se bude podnosio izveštaj o napretku Srbije u evropskim integracijama - rekao je Terci novinarima posle razgovora sa Ivicom Dačićem.\nOn je rekao da dijalog Beograda i Prištine treba podići na viši nivo i da bi EU u tom procesu trebalo da angažuje visoku predstavnicu EU za spoljnu politiku i bezbednost Ketrin Ešton.\nUpitan da li bi UN trebalo da posreduju u tim pregovorima, Terci je rekao da o tome treba da se izjasni generalni sekretar UN, ali da je pitanje koliko bi koristi UN imale od toga, s obzirom da su se povlačile iz sličnih procesa u koje su bile uključene druge zemlje.\nDačić je izjavio da će se o nastavku dijaloga Beograda i Prištine razgovarati u septembru. On je rekao da je cilj Vlade Srbije nastavak evropskog puta i dobijanja datuma za otpočinjanje pregovora o članstvu u Evropsku uniju.\nDačić je kazao da je od italijanskog ministra čuo da neće biti novih uslovljavanja Srbije, nakon što su saopšteni kriterijumi u decembru prošle godine.\nPremijer Srbije je izjavio da očekuje da skupština što pre ratifikuje sporazum Srbije i Italije, potpisan u oktobru 2011, kojim je predviđeno da Italija uloži najmanje dve milijarde evra u energetski sektor Srbije i uključuje zajedničku izgradnju hitroelektrana u Srbiji.\nDačić je podsetio da u Srbiji radi više od 400 italijanskih kompanija, među kojima Fijat i Beneton, i ocenio da to više nisu samo italijanske, već zajedničke firme.\n"Fijat" će, kako je rekao Dačić, u avgustu početi da izvozi automobile koji su proizvedeni u fabrici u Kragujevcu.\nTerci je rekao da uprkos velikoj krizi od 2010. godine Srbija i Italija imaju dobru privrednu saradnju i da je privredna razmena 2010. bila 2,2 milijarde evra, da je 2011. veća za 15 odsto, dok je u prvih nekoliko meseci porasla za još 10 odsto.\nTerci se tokom posete Beogradu sastao i sa srpskim kolegom Ivanom Mrkićem, sa kojim se složio da su odnosi Italije i Srbije izvanredni i veoma intenzivni na svim nivoima.\nMrkić je posle sastanka sa Tercijem u Ministarstvu spoljnih poslova Srbije novinarima rekao da Srbija računa na Italiju kao na strateškog partnera u procesu evrointegracija.\nNajčitanije SADA: Ostale i važne vesti: Povezane teme: Đulijano Terci, Italija, Srbija, Tomislav Nikolić, Aleksandar Vučić, Ivica Dačić\nOstali komentari (25) Poslednji komentari\tGoran\nUtorak, 31. 07. 2012. 11:04h\nTomislav Nikolic nastavlja sa svojim uspesnim predstavljanjem Srbije u zemlji i inostranstvu, sto je jedna od najznacajnijih nadleznosti predsednika Republike. Za relativno kratko vreme, od kako je stupio na duznost, Nikolic je imao prilicno veliki broj bilateralnih i multilateralnih susreta sa visokim drzavnim i medjunarodnim zvanicnicima, ishodi tih susreta su redovno bili pozitivni, sto ukazuje na poboljsanje spoljnopoliticke pozicije Srbije u svetu. Time su vec sada demantovane tvrdje pojedinih kadrova DS-a iz predizborne kampanje, da ce u slucaju dolaska na vlasti Tomislava Nikolica i SNS-a, doci do povratka u 90-te, medjunarodne izolacije Srbije, pa je cak bila pominjana i pretpostavka da moze doci do rata.\nPonedeljak, 30. 07. 2012. 21:32h\nEU! EU se raspada pre 2015 godine.Verovali ili ne FINSKA razmatra (i to u parlamentu) eventualni izlazak iz monetarne zone eura! Samim tim ce se dovesti u pitanje i potreba opstanka u EU!Engleska vec priprema nacrt referenduma za izlazak iz EU.Kao kap previse bice izlazak iz monetarne zone eura Grcke,Spanije i Irske!Odmah sledi i Italija sto ce znaciti i krah euro sna!Nemacka i Francuska su jedine debelo profitirale od euro zone i grcevito ce se boriti da je sacuvaju u ovakvim uslovima ali to ce biti nemoguce!\nPonedeljak, 30. 07. 2012. 20:15h\nE moj Djulio, znamo mi sta je lose za nas, upravo to nam se desava vec decenijama. Nisi nam trebao ti da nam kazes. A ako si resio da budes recit idi pa pricaj to Ahtisariju, Merkelovoj i ostalim antisrbima. Cisto sumnjam da bi te slusali, a nama je dosta slatkorecivih politicara. Imamo ih za izvoz, ali ih niko nece.\nPonedeljak, 30. 07. 2012. 19:39h\nJa bih vise voleo da nam predsednik saopsti i ono o cemu se razgovaralo i u ambasadi Italije pre mesec dana na prijemu a i danas !!! Da se napokon javno saospti ko je i sta tacno trazio od jedne Italijanske firme za uzvrat da bi im se ovde omogucilo da investiraju, a u ime drzave su im ponudjeni uslovi koji se ne odbijaju, neka javno kazu ciji dzep i sa koliko su ti Italijani trebali napuniti kada su i pored svega ponudjenog otisli na drugo mesto !!! Ukoliko se to javno ne obelodani narednih dana, ostaje nam samo da smatramo i da su ovi novi vlastodrsci isti kao i prethodni !!!\nPonedeljak, 30. 07. 2012. 19:22h\nZa razliku od prethodnika, sadašnji predsednik Srbije najavljuje otvorene i jasne razgovore po pitanjima KiM. Nadam se da će u svom radu uspeti da se više ne primenjuju dvojaki aršini i različito tumače postignuti dogovori.\nDodik i Beograd sve dalje »Radio-stanica na latinskom »Nepotrebne kovanice od 1 i 2 centa? »Novo partnerstvo Beograda i Berlina »Primena sporazuma korak po korak »Ubijena političarka stranke Imrana Kana »\tNajnovije


Uređaj ne radi\nNEMAM PRISTUP SVOM UREĐAJU\nTvoj uređaj je počeo čudno da se ponaša i javljaju se razni problemi u radu (prespor je, prikazuje previše grešaka, neke aplikacije ili funkcije ne rade). U slučaju da ove probleme ne možeš da rešiš restartovanjem uređaja i/ili brisanjem keš memorije, pokretanjem antivirus/antimalver skeniranja ili ažuriranjem softvera, drajvera ili operativnog sistema na uređaju, resetovanje na fabrička podešavanja može biti rešenje.\nImaj na umu da će svi tvoji podaci biti obrisani ako pokreneš fabričko resetovanje na telefonu, zato napravi rezervne kopije svih važnih podataka pre pokretanja procesa. Za više informacija pogledaj šta kaže Gugl kako da izvedeš fabričko resetovanje na Android uređajima ili Apple stranicu za podršku sa uputstvima kako to da uradiš na iOS uređajima.\nTelefon/Tablet Računar/Laptop Resetovanje uređaja\nAko vraćanje uređaja na fabrička podešavanja nije rešilo probleme, možda bi bilo najbolje da ga odneseš u servis. Pre nego što to uradiš, važno je da napraviš rezervnu kopiju podataka i zaštitiš svoj uređaj, osetljive podatke i aplikacije šifrom ili PIN-om.\nPre nego što izabereš servis, izguglaj malo i nađi majstore sa najboljim recenzijama i pozitivnim komentarima.\nLozinka Rezervna kopija podataka Digitalna higijena Telefon/Tablet Računar/Laptop Resetovanje uređaja


Novi ležeći policajci u Glogonju - Radio televizija Pančevo\n7. avgusta 2019. 7. avgusta 2019. 0540\nGlogonjci su konačno dobili dve ležeće platforme, koje će primorati vozače da uspore, jer se preko puta nalazi osnovna škola. Pstavljene su preko pešačkih prelaza u ulici “Trg Maršala Tita” na glavnom putu. Pored njih postavljeni su horizontalni i vertiklni saobraćajni znaci.\n-U cilju povećanja bezbednosti pešaka u saobraćaju, u zoni škole na glavnom putu, postavljene su dve ležeće platforme. Postavljena je sva neophodna signalizacija, vertikalna ali i horizontalna na ovoj deonici puta i na svim putevima koji se nastavljaju na ovu ulicu. Problem je nastao 2014. godine, kada je zbog presvlačenja starog asfalta došlo do uklanjanja postojećih ležećih policajaca. Situacija se dodatno komplikuje jer se nadležnost prebacuje sa grada na republiku. Pre dve godine stigli su odgovori od JP “Putevi Srbije” o rešavanju problema . Odeljenje za saobraćaj, grada Pančeva je dosta pomoglo, i neizmerno im hvala. Sada kaka su se stekli uslovi, na opšte zadovoljstvo svih meštana, radovi će se izvršiti – rekao je Slavko Jovanovski predsednik MZ Glogonj\nInvestitor ovih radova je JP “Putevi Srbije” a projektno tehničku dokumentaciju obezbedio je Grad Pančevo. Osnovna škola “4.oktobar” je uputila inicijativu za realizaciju ovog projekta, prvenstveno zbog bezbednosti dece.\n–Smatram da je ovaj projekat jako bitan za bezbednost dece, jer se uskoro bliži početak školske godine. Postavljeni su znakovi gde se učesnicima saobraćaja, sugerise da je u blizini škola, na glavnom putu ali i na sporednim. Bezbednost dece je na najvišem nivou a roditelji sada mogu da budu bezbrižni- rekla je Ljiljana Stanković direktorka JKP Glogonj\nPlanira se postavljanje digitalnih displeja, odnosno svetlostne signalizacije koja bi dodatno upozoravala vozače. Ovaj posao bi trebalo da bude završen do početka nove školske godine.\nPredsednik Vučić sutra u poseti Užicu, Bajinoj Bašti i Mećavniku\nNikola Toadjer 16. avgusta 2021. 17. avgusta 2021.\nJasmina Petkovic 26. januara 2019. 26. januara 2019.


Utorak, 16.05.2017., 12:01 Četvrtak, 15.08.2019., 13:57\nPredsjednik SDS-a Vukota Govedarica rekao je da je tekst o „Posljednjoj šansi“ klasična manipulacija koja, kako kaže, dolazi iz kabineta predsjednika Republike Milorada Dodika.\n– Čim imamo ovakve naručene tekstove, to znači da se sprema jedna velika pljačka u Republici Srpskoj. S druge strane, to govori koliko je u panici aktuelna vlast koja je Srpsku dovela do bankrota i lošeg ekonomskog stanja – smatra Govedarica.\nNavodi da je slična priča bila aktuelna i prije godinu dana, te da su “stručnjaci mogli da budu malo kreativniji”.\n– To su klasične budalaštine i nebuloze koje su znak nemoći ove vlasti za koju su očigledno i “Alumina” i “Mital” i sve ostale afere koje su postale svakodnevnica u Srpskoj izmišljene afere – istakao je Govedarica i dodao da je simptomatično to da “svaka lažna afera izlazi u javnost onda kada su aktuelni protesti radnika”.\nmilorad dodikRušenje SrpskeSpinovi


Incko: Nije trenutak za formiranje rezervnog sastava policije, bolje je da u BiH ima što manje naoružanih ljudi\nNije trenutak za osnivanje novih policijskih jedinica, rekao je visoki predstavnik u BiH Valentin Incko nakon dvodnevnog zasedanja Upravnog odbora Saveta za provođenje mira (PIK).\n- Ako Republika Srpska uvede hiljadu policajaca u rezervni sastav i FBiH uradi isto, ovde bi bilo nekoliko hiljada rezervnih policajaca, zna se da Slovenija ima samo 200 takvih ljudi. Mi mislimo da nema razloga da se osnuje bilo gde rezervni sastav. Mislimo da je bolje da ima manje naoružanih ljudi u BiH - rekao je Incko.\nOn je naveo i da se rešenje za probleme, koji se navode kao razlozi za osnivanje rezervnog sastava, mogu naći u saradnji. U kontekstu povećanog broja migranata, kako je rekao, postoji potreba za boljim upravljanjem granica i "politički lideri trebaju postići dogovor uz puno poštivanje pravnog okvira".\n- To je jedan ekonomski problem, ali ja bih to gledao kao na ljudsku tragediju. Vi u BiH znate kako je biti izbeglica. USK je ostavljen sam, opština Bihać mora sama rešavati problem, to je tužno kad znamo koliko ima praznih prostorija i državnih zgrada gde bi se mogli smestiti migranti. USK nosi sam teret, ne vidim solidarnost s gradonačelnikom Bihaća – kazao je Incko.\nOn je u šaljivom tonu rekao i kako danas nije "izrazio zabrinutost", jer zna šta građani o tome misle. BiH je dobila mišljenje Evropske komisije, njeni građani žele u Evropsku uniju, političari možda malo manje žele biti deo EU.\n- Mi smo konstatovali da se Bugarska najbrže smanjuje, a BiH najbrže stari, to je jedini protest koji vidim, drugog nema. Bio je protest ispred VSTS-a, izgleda da je prekipelo nekim građanima. Nadam se da će sledećih meseci doći do revizije Zakona o VSTS i da će se povratiti građane u pravosuđe. Država koja nije pravna, nije ni država – naglasio je Incko.


Čukarički sutra igra protiv Mladosti u Lučanima, a šef stručnog štaba naše ekipe Nenad Lalatović pred taj susret kaže da su podjednake šanse za pobedu i da će do povoljnog rezultata doći psihički stabilniji i manje umoran tim.\n"Imali smo malo vremena da se spremimo za tu utakmicu. Dosta smo se ispraznili protiv Zvezde u pokušaju da napravimo dobar rezultat. Nismo u tome uspeli i evo posle dva dana igramo sa Lučanima koji imaju možda jedan od najiskusnijih timova u ligi sa odličnim trenerom Neškom Milovanovićem. On je prekaljeni supreligaški trener kog ja jako cenim kao stručnjaka. Teško gostovanje za nas", rekao je Lalatović.\nUtakmica 19. kola Mladost - Čukarički igra se u sredu 29. novembra od 17 časova.\n"Mi znamo da oni nemaju zadnje dve-tri utakmice pobedu i daće sve od sebe da prekinu tu seriju, a mi moramo dati sve od sebe da nastavimo ove naše dobre igre i serije rezultata", pojasnio je šef.\nKako je dodao, nema bolje ekipe, a pobediće ona koja bude bila manje umorna i psihički stabilnija i spremnija.\nUpitan da li je tim Čukaričkog posle poraza od Zvezde uzdrman na psihičkom planu, Lalatović je rekao da nema potrebe, jer su fenomenalno odigrali. "Smatram da smo u svemu tome mi pobednici, odigrali su fenomenalno. Rekao sam igračima da je Zvezda izvela najjači mogući sastav protiv Čukaričkog, što je pokazatelj da su se pribojavali naše ekipe, a razlog su dobre partije mojih igrača. Rekao sam im i da su u 90 minuta pokazali da su ravnopravan protivnik. Ako je Zvezda i bolja u nekim segmentima to je vrlo mala razlika i to za strance. Ovako smo egal i jako sam ponosan na svoj tim i klub za koji radim".\nLalatović je na kraju rekao da je sad najbitnije da ekipa u Lučanima pokuša da se pokaže u što boljem svetlu "da bi se još više digli i da pokušamo da napravimo povoljan rezultat".\nČukarički je trenutno šesti na tabeli sa 31 bodom.


Lociran je na samoj stazi, u podnozju Karaman Grebena i predstavlja pravi primer ski in - ski out hotela. Hotel je otvoren u decembru 2015 godine. Koncept mini hotela sa posebnim akcentom na dizajnu, personalizovanoj usluzi, kvalitetnom i komfornom smeštaju.\nHotel ima 17 soba i apartmana koji su opremljeni vrhunski dizajniranim italijanskim nameštajem i keramikom. Svaka soba i apartman ima kupatilo (tuš/wc), prvoklasnu hotelsku kozmetiku, uređaj za klimatizaciju /grejanje s individualnom regulacijom, Wi-Fi, SAT TV, telefonom sa direktnim biranjem, ketler za kafu i caj, pribor za peglanje, mini bar, sef.\nPored glavnog restorana na dva nivoa, hotel ima bar i prostranu terasu sa spoljnim sankom, sa koje se pruza predivan pogled na staze. U okviru hotela je Grey spa centar sa bazenom, saunom, parnim kupatilom i sobama za masazu. Hotel ima podzemnu garazu i skijasnicu.


Solina: Završni radovi na izgradnji stanova za 100 porodica iz kolektivnih centara – TuzlaInfo.ba\nSolina: Završni radovi na izgradnji stanova za 100 porodica iz kolektivnih centara\n– Rok za završetak izvođenja radova je 30. april 2020. godine, tako će 100 raseljenih i socijalno ugroženih porodica koje trenutno žive u kolektivnom centru Mihatovići i drugim alternativnim smještajima, biti stambeno zbrinute. U lamelama CEB II projekta izgrađeno je i obdanište za djecu, kao sadržaj društvenog karaktera, koji je prijeko potreban u naselju Solina. Za sve lamele urađena je kompletna vanjska infrastruktura sa parkinzima i pristupnim putevima. Očekujemo skoro useljenje korisnika – istakao je federalni ministar raseljenih osoba i izbjeglica Edin Ramić.\nUkupna vrijednost radova iznosi 3.979.941,97 KM.\nU sklopu različitih projekata zatvaranja kolektivnih centara U Tuzli su već, iz različitih fondova, izgrađene dvije zgrade u Ši Selu i jedna manja u Kiseljaku, a u toku je i izgradnja sličnog objekta u tuzlanskom naselju Miladije.


OBAVEŠTENjE ZA JAVNOST - Zvanična prezentacija opštine Sjenica OBAVEŠTENjE ZA JAVNOST - Zvanična prezentacija opštine Sjenica\nSJENICA.RS Datum: 12/09/2018 Saopštenja\nObaveštavamo stanovništvo opštine Sjenica da je u periodu od 07.05. do 07.09.2018. godine, od strane stručnog tima Vojske Srbije realizovano tehničko izviđanje, pronalaženje i uništavanje neeksplodiranih ubojnih sredstava, kao posledica NATO bombardovanja na aerodromu „Dubinje“.\nU navedenom periodu pronađeno je i uništeno 26 kasetnih bombi BLU 97 koje su izuzetno opasne po život ukoliko nestručna lica rukuju sa istim.\nStručni tim Vojske Srbije nastaviće tehničko izviđanje, pronalaženje i uništavanje neeksplodiranih ubojnih sredstava, kao posledica NATO bombardovanja na aerodromu „Dubinje“ u narednoj 2019. godini.\nNa aerodromu „Dubinje“ postavljena su vidna obeležja zagađenosti prostora sa neeksplodiranim ubojnim sredstvima i izvršeno je zatvaranje putnih komunikacija koje vode u prostor aerodroma sa fizičkim preprekama.\nU cilju zaštite života i zdravlja ljudi, molimo stanovništvo da do nastavka radova na tehničkom izviđanju, pronalaženju i uništavanju neeksplodiranih ubojnih sredstava na aerodromu „Dubinje“, u narednoj 2019. godini, ne ulaze na aerodrom „Dubinje“.\nOvim putem, takođe molimo stanovništvo da do nastavka radova na tehničkom izviđanju, pronalaženju i uništavanju neeksplodiranih ubojnih sredstava na aerodromu „Dubinje“, ne vrše uništavanje vidnih obeležja zagađenosti prostora sa neeksplodiranim ubojnim sredstvima (metalne table i natpisi) i fizičkih prepreka ( drvena krstila i nasipi od peska), koje zatvaraju putne komunikacije, koje vode u prostor aerodroma.


Po naredbi ministra unutrašnjih poslova i komandanta Republičkog štaba za vanredne situacije Aleksandra Vulina, pripadnici Helikopterske jedinice i Sektora za vanredne situacije uputili su se rano jutros oko 5.30 časova u Republiku Srpsku da pruže pomoć u gašenju požara na otvorenom prostoru na planini Stolac iznad Višegrada.\nNakon što su pripadnici Ministarstva unutrašnjih poslova uspeli da lokalizuju požare na izuzetno nepristupačnom terenu i u veoma otežavajućim vremenskim okolnostima u okolini mesta Negbina kod Nove Varoši i na Crnom Vrhu kod Priboja, oni su sa dva helikoptera „bel“ nosivosti vode od jedne tone i helikopterom „gazela“ koji je predviđen za izviđanje stigli na planinu Stolac i nadlјudskim naporima pokušavaju da zajedno sa ostalim službama Republike Srpske stave požar pod kontrolu.\n„Republika Srpska je prioritet Srbije. Srbija će uvek pomagati svojoj volјenoj Srpskoj. Svaka potreba Republike Srpske je i naša potreba. Politika Aleksandra Vučića je jasna - zaštiti Srbe gde god da oni žive. Kao što smo uspeli da zaštitimo naše građane i njihovu imovinu kod Nove Varoši i Priboja, tako ćemo zaštiti i Srbe ovde u Republici Srpskoj. Učinićemo sve da građani u Srbiji, ali i u Republici Srpskoj budu sigurni, mirni i bezbedni.\nDanas pomažemo našoj Republici Srpskoj, ali smo isto tako spremni i radi da pomognemo i svim drugim narodima u Bosni i Hercegovini, u Federaciji, kao i svima u regionu kojima je pomoć potrebna.\nPonosan sam na pripadnike Helikopterske jedinice koji zajedno sa našim hrabrim vatrogascima-spasiocima pomažu svojim kolegama i braći iz Republike Srpske u gašenju požara“, izjavio je ministar unutrašnjih poslova Aleksandar Vulin.\nU akciji na veoma nepristupačnom terenu na planini Stolac učestvuje posada Helikopterske jedinice i pripadnici Sektora za vanredne situacije iz Čačka i Bajine Bašte. Požar je zahvatio površinu od oko 10 hektara, a pripadnici Helikopterske jedinice do sada su imali 24 naleta i izbacili oko 20 tona vode.\nZahtev za upućivanje pomoći zasniva se na potpisanom Sporazumu o uspostavlјanju specijalnih paralelnih odnosa između Republike Srbije i Republike Srpske i Memorandumu o razumevanju između ministarstava unutrašnjih poslova dve zemlјe.


Arhiva vesti 14.04.2018, strana 3 - Naslovi.net\nSuzana Puškaš iz Kule osvojila stan u Beogradu\nKULA/BEOGRAD - Suzana Puškaš iz Kule osvojila je stan od 51 kvadratnog metra u Beogradu u drugom izvlačenju drugog kruga nagradne igre "Uzmi račun i pobedi - 2018". U konkurenciji od više od 8 miliona koverata izvučeni su srećni dobitnici jednog stana, 12 automobila "fijat 500L" i 20 poklon... »\nKurir: (Video) Suzana dobila stan, pa odmah došla u kurir: Od sreće jedva stojim na nogama!\nRadnik privatnog preduzeća koje izvodi radove na deponiji Golo Brdo kod Novog Pazara nestao je u nesreći koja se dogodila popodne. Direktor Javnog komunalnog preduzeća "Gradska čistoća" Emin Omerović kaže da se nesreća dogodila oko 15 časova, kada se obrušio otpad. Omerović je izjavio da... »\nDnevnik: Nesreća na deponiji Golo Brdo kod Novog Pazara\nU Srbiji će sutra biti toplo i vetrovito. Pre podne pretežno sunčano, posle podne postepeno naoblačenje, na zapadu, jugozapadu i jugu ponegde kratkotrajna kiša ili pljusak. Vetar će biti slab i umeren, u košavskom području i na planinama jak, jugoistočni, u južnom Banatu i donjem... »\nSirijska državna televizija je saopštila da jedinice sirijske policije ulaze u Dumu, mesto navodnog hemijskog napada i poslednje uporište pobunjenika u istočnoj Guti. Na snimcima se vidi kako policija maše sirijskim zastavama i navodi se da će "prisustvo terorista" u Dumi biti okončano za... »\nNapeto na "Brdu" – igrači Čukaričkog protestovali sedeći na travi\nFudbaleri Radničkog iz Niša pobedili su u Beogradu domaći Čukarički sa 3:2, u utakmici 31. kola Superlige Srbije, odnosno prvog kola plej-ofa. Čukarički je poveo u prvom minutu nadoknade vremena prvog poluvremena golom Asmira Kajevića, a na asistenciju Petra Bojića sa desne strane. Trener... »\nBeta: Pomoćni trener Čukaričkog: Bruka i sramota\nBeta: Radnički pobedio Čukarički u Beogradu\nSportske.net: ''Brđani'' u neverici šta su doživeli protiv Nišlija: ''Bruka i sramota! Gazda, digni ruke od svega!''\nSa startne pozicije startovaće Sebastijan Fetel. Vozač Ferarija Sebastijan Fetel startovaće sa prvog mesta u predstojećoj trci Formule 1 za Veliku nagradu Kine u Šangaju, pošto je bio najbrži u današnjim kvalifikacijama. Fetel je "oteo" pol poziciju od klupskog kolege Kimija Raikonena, koji... »\nBeta: Fetel na pol poziciji u Šangaju\nHot sport: Vn Kine: Fetelu pol pozicija\nB92: F1: Fetel u poslednji čas do pola ispred Raikonena